text:
 |
 52011PC0860
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le Cistí Caipitil Fiontair Eorpacha /* COIM/2011/0860 leagan deireanach - 2011/0417 (COD) */
 MEABHRÁN MÍNIÚCHÁIN
 1.
 COMHTHÉACS AN TOGRA
 I gcomparáid le
 lárionaid ardteicneolaíochta agus nuálaíochta atá in iomaíocht leis, go
 háirithe na Stáit Aontaithe, tá tionscal caipitil fiontair na hEorpa ilroinnte
 agus scaipthe. Fágann an ilroinnt agus an scaipeadh sin go mbíonn drogall,
 drogall a bhfuil tábhacht staidrimh ag baint leis, ar infheisteoirí infheistiú
 a dhéanamh i gciste caipitil fiontair: Tá córais ar leith ag roinnt Ballstát do
 na cistí seo, córais a bhfuil rialacha ag gabháil leo maidir le comhdhéanamh
 punainne, teicnící infheistíochta agus spriocanna infheistíochta. Níl córais ar
 leith den chineál sin ag formhór na mBallstát, áfach, agus is é an chaoi a
 ndéanann siad rialacha ginearálta a bhaineann le dlí na gcuideachtaí agus
 oibleagáidí i leith réamheolairí a chur i bhfeidhm maidir le gníomhaíochtaí
 gach bainisteora ciste ar mian leis 'láithrithe príobháideacha' caipitil
 fiontair a thairiscint ar dhlínse na mBallstát sin.
 De thoradh na
 hilroinnte rialála, is deacair agus is costasach d'infheisteoirí 'caipitil
 fiontair' ionchasacha amhail daoine saibhre, cistí pinsin nó cuideachtaí
 árachais cuid dá n‐infheistíochtaí a chur i dtreo caipitil fiontair. Ina
 theannta sin, cuireann an ilroinnt rialála bac le cistí caipitil fiontair
 speisialaithe méideanna móra caipitil a thiomsú thar sáile.
 Tá dlúthbhaint ag
 an bhfadhb sin le ceist eile, i.e. leordhóthanacht na gcistí a thiomnaíonn an
 Eoraip do thionscail nuathionscanta nuálaíocha. Le linn na tréimhse 2003–2010
 thiomnaigh na Stáit Aontaithe tuairim is EUR 131 billiún do chistí
 caipitil fiontair, os a choinne sin níor thiomsaigh cistí caipitil fiontair
 Eorpacha ach EUR 28 billiún le linn na tréimhse céanna.
 I láthair na
 huaire is fearr le hinfheisteoirí ionchasacha cothromas príobháideach thar
 chistí caipitil fiontair. Le linn na tréimhse tagartha 2003–2010, EUR 64
 billiún an méid bhí sna cistí a tiomsaíodh do chaipitil fiontair, as iomlán
 EUR 437 billiún a infheistíodh i gcothromas príobháideach go ginearálta,
 i.e. gan ach 14.6 % ag caipitil fiontair agus 85.4 % ag cothromas
 príobháideach. Gach bliain le linn na tréimhse tagartha sin, ba mhó i bhfad an
 t-airgead a thiomsaigh cothromas príobháideach ná an t-airgead a thiomsaigh
 caipiteal fiontair.
 A fhad a mhairfidh
 an claonadh sin i leith cothromais phríobháidigh (earnáil a infheistíonn i
 gcuideachtaí aibí agus a eagraíonn ceannaigh thar barr amach le giaráil), ní
 chuirfear cistí atá ar fáil chuig airgeadais cothromais le haghaidh fiontar síl
 agus fiontar nuathionscanta atá ag staid ina bhfuil a bhforás corparáideach
 idir dhá cheann na meá. An easpa acmhainní airgeadais a thiomnaítear do
 chaipiteal fiontair, sin is cúis dhíreach leis an meánchiste caipitil fiontair
 Eorpach a bheith níos lú ná an mhéid optamach.
 Tá méid an
 mheánchiste caipitil fiontair Eorpaigh go mór faoi bhun mhéid optamach an
 chineáil seo ionstraime cistiúcháin. EUR 130 milliún de shócmhainní arna
 mbainistiú a thiomsaíonn an méanchiste caipitil fiontair Meiriceánach; EUR 60
 milliún an méid a thiomsaíonn meánchiste Eorpach den chineál céanna.
 Dá bhrí sin, tá
 ról imeallach ag caipiteal fiontair faoi láthair i maoiniú fiontair bheaga agus
 mhéanmhéide (FBManna). Ar iasachtaí bainc go príomha a bhraitheann FBManna, óir
 iasachtaí bainc atá in 80 % dá maoiniú; os a choinne sin ní sholáthraíonn
 speisialtóirí i gcaipiteal fiontair ach 2 % dá maoiniú. Is é 14 % an
 figiúr comhfhreagrach sna Stáit Aontaithe.
 Díol mór spéis na
 figiúirí sin go háirithe nuair a chuirtear san áireamh go raibh ar go leor
 FBManna rátaí níos airde úis a íoc ar iasachtaí bainc ó thosaigh an ghéarchéim
 airgeadais in 2008–2009[1]. Ina theannta sin, de
 dheasca ghéarchéim airgeadais 2008–2009 tá laghdú mór tagtha ar na línte
 creidmheasa a thugann bainc do FBManna agus ar na síntí a chuireann na bainc
 leis na línte sin, rud a fhágann go bhfuil géarghá ag FMBanna le foinsí eile
 maoiniúcháin[2]. In ainneoin sin, de
 cheal acmhainní caipitil leordhóthanacha, ní rabhthas in ann caipiteal fiontair
 a úsáid chun an gá sin a shásamh.
 In éagmais earnáil
 caipitil fiontair atá éifeachtúil, níl a oiread cumas tráchtála ag lucht
 nuálaíochta ná ag fiontair nuálaíocha san Eoraip agus a d'fhéadfadh a bheith
 acu, rud a bhfuil drochthionchar aige ar iomaíochas domhanda na hEorpa. Is
 féidir é sin a fheiceáil ach comparáid a dhéanamh idir an tábhacht choibhéiseach
 atá ag infheistíochtaí caipitil fiontair mar uirlis infheistíochta (arna
 shloinneadh ina chéatadán den OTI) i margadh sárnualaíoch amhail margadh Stáit
 Aontaithe Mheiriceá (0.14 %) agus san Eoraip (0.03 % ar an meán).
 Comhdhearbhaítear an anailís sin le scrúdú ar
 an bpunann ginearálta de chistí caipitil fiontair a bhainistíonn bainisteoir
 ciste ar leith. De réir na figiúirí is déanaí atá le fáil ón European
 Private Equity and Venture Capital Association (EVCA) (an Cumann Eorpach um
 Chothromas Príobháideach agus Caipiteal Fiontair), bainistíonn 98 % de
 bhainisteoirí cistí caipitil fiontair Eorpacha punanna cistí atá faoi bhun na
 tairsí EUR 500 milliún atá leagtha síos sa Treoir maidir le
 Bainisteoirí Cistí Infheistíochta Malartacha[3].
 Tá sé sár-riachtanach, dá bhrí sin, dul i
 ngleic leis na fadhbanna sin agus tacú le fiontraithe Eorpacha. Cuspóir de
 chuid na straitéise 'Eoraip 2020'[4] is ea margadh caipitil
 fiontair lán de bhrí a bhaint amach, agus d'iarr Comhairle Eorpach Fheabhra
 2011 go gcuirfí deireadh leis na constaicí atá fanta le caipiteal fiontair
 trasteorann. Chuige sin, thug an Coimisiún Eorpach gealltanas sa Ghníomh um an
 Margadh Aonair[5] go bhféachfadh sé chuige,
 faoin mbliain 2012, go bhféadfadh cistí caipitil fiontair caipiteal a caipiteal
 a thiomsú agus infheistiú gan srian ar fud an AE, beag beann ar an mBallstát
 ina bhfuil na cistí sin bunaithe. Tá ceapadh creata nua do chistí caipitil
 fiontair ina phríomhthosaíocht sa phlean gníomhaíochta do FBManna [an tagairt
 le cur isteach], plean arb é is aidhm leis fás FBManna a chothú trí bhíthin an
 rochtain atá acu ar mhaoiniú a fheabhsú. Ina cheann sin, sa teachtaireacht ón
 gCoimisiún dar teideal 'Treochlár um chobhsaíocht agus fás', arna ghlacadh an
 12 Deireadh Fómhair 2011, dúradh go bhfuil sé ríthábhachtach rochtain ar
 chaipiteal fiontair a éascú d'fhonn fás a chothú san AE, agus is i ngeall air
 sin a iarradh sa teachtaireacht sin na tograí ábhartha ó Pharlaimint na hEorpa
 agus ón gComhairle a ghlacadh go mear[6].
 Téann an Rialachán atá beartaithe i ngleic
 leis na fadhbanna sin. Tógfaidh sé isteach ceanglais aonfhoirmeacha maidir le
 bainisteoirí gnóthas comhinfheistíochta a fheidhmíonn faoin ainmniú 'Ciste
 Caipitil Fiontair Eorpach'. Tógfaidh sé isteach ceanglais maidir leis an
 bpunann infheistíochta, maidir le teicnící infheistíochta agus maidir leis na
 gnóthais incháilithe a bhféadfaidh ciste caipitil fiontair incháilithe aimsiú
 orthu. Tógfaidh sé isteach, leis, rialacha aonfhoirmeacha maidir leis na
 catagóirí infheisteoirí a fhéadfaidh cistí caipitil fiontair cáilitheacha
 aimsiú orthu agus maidir le heagrú inmheánach na mbainisteoirí a mhargaíonn na
 cistí cáilitheacha sin. Ós rud é go mbeidh bainisteoirí gnóthas
 comhinfheistíochta a fheidhmíonn faoin ainmniú 'Ciste Caipitil Fiontair Eorpach'
 faoi réir rialacha comhionanna ar leith ar fud an AE, tairbheoidh rachaidh
 coinníollacha aonfhoirmeacha maidir clárú agus pas uile-Eorpach a bheith ann
 chun sochair dóibh, rud a bheidh ina chuidiú cothrom iomaíochta a chur i
 bhfeidhm do rannpháirtí uile an mhargaidh caipitil fiontair.
 Féadann rialacha aonfhoirmeacha maidir le
 cistí caipitil fiontair a bheith ina spreagadh mór le forbairt a dhéanamh ar
 réimsí eile de rialáil infheistíochtaí caipitil fiontair. I gcreataí stuamachta
 maidir le cuideachtaí árachais (Sócmhainneacht II) agus bainc (an Rialachán
 agus an Treoir maidir le Ceanglais Chaipitil) caitear le hinfheistíochtaí
 caipitil fiontair mar a bheadh oibríochtaí ardriosca ann chun críocha ceanglais
 chaipitil a ríomh. Déanfaidh an Coimisiún measúnú ar thionchar na gceanglas
 sin, d'fhonn a fháil amach an gá iad a athrú sa mheántéarma nó san fhadtéarma.
 B'fhusa, b'fhéidir, an measúnú sin a dhéanamh ach creat uile-Eorpach do chistí
 caipitil fiontair go rialacha aonfhoirmeacha a bhunú maidir le comhdhéanamh
 punann agus coinníollacha oibríochtúla, mar atá beartaithe sa Rialachán seo.
 Cuireadh rud eile i dtábhacht sa phlean
 gníomhaíochta do FBManna, is é sin go mbeadh sainmhíniú comónta ar chiste
 caipitil fiontair ina chéadchéim fhónta le dul i mbun plé níos mionsonraithe
 leis na Ballstáit féachaint na fadbhanna cánach a d'fhéadfadh bac a chur le
 hinfheistiú trasteorann a réiteach. In 2012 críochnóidh an Coimisiún an scrúdú
 ar na bacainní cánach atá le hinfheistiú trasteorann i bhfiontar caipitil
 féachaint réitigh a mholadh in 2013 a bheidh de chuspóir acu deireadh a chur
 leis na bacainní sin, agus san am céanna, seachaint cánach agus imghabháil
 cánach a chosc. Cé go bhfuil na réitigh sin neamhspleách ar an Rialachán seo,
 tá siad ina gcomhlánú tábhachtach air, agus tá siad ag teastáil chun margadh
 lánfheidhmeach a chur ar bun do chaipiteal fiontair agus do FMBanna laistigh
 den AE. D'áiritheodh sé sin sruthanna leordhóthanacha caipitil do chistí
 caipitil fiontair, agus sa deireadh thiar thall, do na gnóthais phunainne
 cháilitheacha ina n-infheistíonn na cistí.
 Tá an Rialachán atá beartaithe ina chomhlánú
 ar an Rialachán atá beartaithe maidir le cistí Eorpacha um fhiontraíocht
 shóisialta. Is éard is aidhm don dá thogra cuspóirí éagsúla a bhaint amach,
 agus má ghlactar an dá cheann acu, comhairfidh siad lena chéile agus iad
 neamhspleách lena chéile sa dlí.
 2.
 TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS NA
 MEASÚNUITHE TIONCHAIR
 2.1.
 Comhairliúchán le páirtithe leasmhara
 Cuireadh tús leis an obair ar chaipiteal
 fiontair siar in 1998 tráth a d'aithin an Coimisiún ina Theachtaireacht 'Plean
 Gníomhaíochta maidir le Caipiteal Riosca' an tábhacht a bhaineann le margadh
 caipitil dea-fheidhmeach[7], agus caipiteal fiontair
 ina chuid bhunúsach de sin[8]. Ó shin i leith tá
 tuilleadh fianaise bailithe ag an gCoimisiún ó cheardlanna speisialta, ó
 chomhairliúcháin agus ó ghrúpaí saineolaithe, chun aghaidh a thabhairt ar na
 bacainní dlí, cánach agus rialála atá ag cur coisc ar dhea-fheidhmiú na margaí
 caipitil fiontair.
 An 15 Meitheamh 2011 sheol seirbhísí
 an Choimisiúin comhairliúchán poiblí[9] maidir le príomheilimintí
 de chreata féideartha Eorpach do chistí caipitil fiontair; dúnadh an comhairliúchán
 an 10 Lúnasa 2011. Fuarthas 48 aighneacht agus is féidir iad a cheadú
 ar an suíomh gréasáin seo:
 http://ec.europa.eu/internal_market/consultations/2011/venture_capital_en.htm.
 2.2.
 Measúnú tionchair
 I gcomhréir lena bheartas 'Rialáil Níos Fearr',
 rinne an Coimisiún measúnú tionchair ar na roghanna beartais. Tá raon leathan
 roghanna ann:
 ·
 Pas caipitil fiontair nua a thabhairt isteach faoi Threoir 2011/61/CE;
 ·
 Tairseacha Threoir 2011/61/CE a ísliú nó
 deireadh a chur leo;
 ·
 Rialacha speisialta a chruthú le haghaidh caipitil
 fiontair mar chuid d'fhorálacha cur chun feidhme Threoir 2011/61/CE
 ('leibhéal 2);
 ·
 Pas caipitil fiontair a chruthú a bheadh ina
 ionstraim dlí neamhspleách;
 ·
 Líonra riaracháin a chruthú chun aitheantas
 frithpháirteach rialacha náisiúnta maidir le caipiteal fiontar nó 'láithrithe
 príobháideacha' a athneartú.
 Rinneadh anailís ar na roghanna sin ní amháin
 i bhfianaise chuspóirí ginearálta an tionscnaimh seo, eadhon FBManna Eorpacha a
 dhéanamh níos iomaíche sa mhargadh domhanda, ach i bhfianaise a spriocanna
 sonracha agus oibríochtúla freisin: (i) sainmhíniú Eorpach ar 'chiste caipitil
 fiontair' a bhunú; (ii) córas Eorpach a chruthú a chuirfeadh chun cinn tiomsú
 airgid trasteorann na gcistí sin; (iii) cur chuige comónta a cheapadh maidir
 leis na cistí sin a rialú, lena n-áirítear líonra a chruthú ar mhaithe le
 comhoibriú rialála agus maoirsiú á dhéanamh orthu.
 Rinneadh anailís ar thionchair na roghanna
 éagsúla freisin, lena n-áirítear a gcostais agus a mbuntáistí a fhad a
 bhaineann le bainisteoirí cistí caipitil fiontair, FMBanna, an tsochaí, an
 geilleagar ina iomláine, an comhshaol, agus an domhan mór. Thángthas ar an
 gconclúid san anailís sin gurbh é rud ab fhearr a chruthú pas caipitil fiontair
 a bheadh ina ionstraim dlí neamhspleách. Meastar go rachaidh rogha na
 tosaíochta ar sochar do bhainisteoirí cistí caipitil fiontair sa mhéid is go
 gcuirfidh sé feabhas ar na dálaí ina n-oibríonn siad san AE agus go mbeidh mar
 thoradh air sin comhlíonadh agus laghdú ar chostais riaracháin agus deiseanna
 nua tiomsaithe airgid a theacht chun cinn. Tuilleadh deiseanna gnó agus
 tuilleadh maoiniú a bheidh dírithe ar FMBanna nua agus nuálaíocha a thiocfaidh
 as sin, rud a chothóidh iomaíochas an gheilleagair Eorpaigh agus a chuirfidh
 borradh faoi.
 Ní mór na barúlacha a chuir Bord an
 Mheasúnaithe Tionchair uaidh an 11 Samhain a chur san áireamh. Go háirithe, is fearrde an anailís ar na fadhbanna an míniú ar a mhéid
 atá ilroinnt na rialacha san AE ina chúis leis na leibhéil ísle de thiomsú
 caipitil trasteorann. Is soiléire an nasc idir na roghanna
 agus na fadbhanna arna sainaithint agus is mine an anailís a rinneadh ar
 thionchar na roghanna sin. Ar deireadh, tá soiléiriú déanta ar na socruithe
 maidir le faireachán agus comhlíonadh.
 3.
 EILIMINTÍ DLÍ AN TOGRA
 3.1.
 Bunús dlí
 Tá an togra bunaithe ar Airteagal 114 den
 CFAE toisc gurb é sin an bunús dlí is iomchuí sa réimse seo. Is éard is
 príomhaidhm an togra feabhas a chur ar iontaofacht agus ar dheimhnitheacht
 dhlíthiúil gníomhaíochtaí margaíochta a dhéanann oibreoirí a úsáideann an t‐ainmniú
 'Ciste Caipitil Fiontar Eorpach'. D'fhonn an aidhm sin a bhaint amach, tá á
 dtabhairt isteach ag an togra caighdeáin aonfhoirmeacha maidir le comhdhéanamh
 punainne 'Cistí Caipitil Fiontair Eorpacha', na hionstraimí infheistíochta a
 fhéadfaidh na cistí sin a úsáid, agus na spriocanna infheistíochta atá
 incháilithe do mhaoiniú ó na cistí comhinfheistíochta a úsáideann an t-ainmniú
 'Ciste Caipitil Fiontar Eorpach'.
 Tá á dtabhairt isteach ag an togra, leis,
 rialacha aonfhoirmeacha maidir leis na catagóirí infheisteoirí a mheastar a
 bheith incháilithe infheistiú i 'gCistí Caipitil Fiontar Eorpach'. Meastar gur
 Rialachán an ionstraim dlí is iomchuí le rialacha aonfhoirmeacha a thabhairt
 isteach a bheadh infheidhme maidir le rannpháirtithe uile an mhargaidh, is é
 sin infheisteoirí caipitil fiontair, cistí caipitil fiontair agus na
 cuideachtaí a n-aimsíonn na cistí sin orthu. Meastar gur Rialachán, arís, an
 ionstraim dlí is iomchuí le rialacha aonfhoirmeacha a cheapadh maidir le cé is
 féidir bheith ina infheisteoir caipitil, maidir le cé is féidir an t‐ainmniú
 'Ciste Caipitil Fiontair Eorpach' a úsáid, agus maidir leis na cineálacha
 gnóthais is féidir maoiniú a fháil ó na cistí cáilitheacha sin. Ar deireadh,
 meastar gur Rialachán an ionstraim is iomchuí dlí lena áirithiú go mbeidh gach
 rannpháirtí faoi réir ceanglas aonfhoirmeach maidir le glacadh le 'Cistí
 Caipitil Fiontair Eorpacha', lena straitéisí infheistíochta agus lena n-uirlisí
 infheistíochta.
 3.2.
 Coimhdeacht agus comhréireacht
 Is éard is aidhm bhunúsach an togra cúinsí
 margaíochta iontaofa, sábháilte agus cobhsaí ó thaobh dlí de a chruthú do
 mhargú cistí caipitil fiontair Eorpacha. Maidir le cinneadh buntréithe ciste
 caipitil fiontair Eorpaigh, i dtéarmaí comhdhéanamh punainne, uirlisí agus
 spriocanna infheistíochta, agus grúpaí d'infheisteoirí incháilithe, ní féidir é
 a fhágáil faoi na Ballstáit óir is é toradh a bheadh air sin na critéir sin a
 bheith á gcur i bhfeidhm go míréireach ar fud an AE. Dá bhrí sin, ba cheart
 sainmhínithe agus ceanglais oibríochtúla aonfhoirmeacha bheith ina gcuid dhílis
 de chur ar bun tacair chomhrialacha maidir leis an margadh Eorpach do chistí
 caipitil fiontair an AE agus maidir le bainisteoirí na gcistí sin. Ina theannta
 sin, na bainisteoirí cistí comhinfheistíochta a oibríonn sa mhargadh seo agus a
 úsáideann an t-ainmniú 'Ciste Caipitil Fiontair Eorpach', caithfidh siad go
 léir bheith faoi réir na gceanglas céanna maidir le heagrú agus maidir le gnó a
 dhéanamh.
 A fhad a bhaineann le clárú agus maoirsiú bhainisteoirí
 'Cistí Caipitil Fiontair Eorpacha', is éard is aidhm don togra cothromaíocht a
 bhaint amach idir an gá le maoirsiú éifeachtach ar chistí caipitil fiontair,
 leas na n-údarás náisiúnta inniúil ina bhfuil sainchónaí na gcistí sin nó ina
 dtairgtear iad do chatagóirí incháilithe infheisteoirí agus ról comhordúcháin
 an ÚEUM. D'fhonn próiseas rianúil maoirseachta a chruthú, déanfaidh údarás
 inniúil an Bhallstáit ina bhfuil sainchónaí bhainisteoir an 'Chiste Caipitil
 Fiontair Eorpaigh' na doiciméid chlárúcháin atá curtha isteach ag an
 mbainisteoir is iarratasóir a fhíorú, agus, tar éis dó a mheas an leor an
 ráthaíocht atá tugtha ag an iarratasóir maidir lena chumas ceanglais an
 Rialacháin seo a chomhlíonadh, cláróidh sé an t-iarratasóir. Agus é ag déanamh
 maoirsiú ar an mbainisteoir cláraithe, comhoibreoidh an t-údarás inniúil a
 chláraigh an bainisteoir le húdaráis inniúla na mBallstát sin ina margaítear an
 ciste cáilitheach. Beidh bunachar sonraí lárnach ag an ÚEUM ina mbeidh liosta
 de na bainisteoirí cláraithe go léir atá cáilithe an t-ainmniú 'Ciste Caipitil
 Fiontair Eorpach' a úsáid.
 Maidir le comhréireacht, tá cothromaíocht sa
 togra idir leas an phobail, is é sin forbairt margaí caipitil fiontair atá níos
 leachtaí a chur chun cinn, agus cost-éifeachtúlach na mbeart atá beartaithe. Sa mhéid is go bhfuil foráil déanta sa togra maidir le córas simplí
 clárúcháin tá lánaird tugtha ar an ngá atá le cothromú a bheith ann idir
 sábháilteacht agus iontaofacht úsáid an ainmnithe 'Ciste Caipitil Fiontair
 Eorpaigh' ar thaobh, agus ar an taobh eile, feidhmiú éifeachtúil an mhargaidh
 caipitil fiontair agus an costas atá ar gheallsealbhóirí.
 3.3.
 Comhlíonadh Airteagal 290 agus Airteagal 291
 den CFAE
 An 23 Meán fómhair 2009, ghlac an
 Coimisiún tograí le haghaidh Rialachán lenar bunaíodh an ÚBE, an UAPGE agus an
 ÚEUM. I dtaca leis sin is mian leis an gCoimisiún a thabhairt chun cuimhne na
 Ráitis maidir le hAirteagal 290 agus Airteagal 291 de Chonradh ar
 Fheidhmiú an Aontais Eorpaigh a rinne sé agus é ag glacadh na Rialachán lenar
 bunaíodh na hÚdaráis Mhaoirseachta Eorpacha: “Maidir leis an bpróiseas chun
 glacadh le caighdeáin rialála, leagann an Coimisiún béim ar nádúr uathúil
 earnáil na seirbhísí airgeadais, rud a thagann as struchtúr Lamfalussy agus rud
 ar tugadh aitheantas sainráite dó i nDearbhú 39 i gConradh ar Fheidhmiú an
 Aontais Eorpaigh. Mar sin féin, tá móramhras ar an gCoimisiún i dtaobh na
 srianta ar a ról agus é ag glacadh gníomhartha tarmligthe agus beart cur chun
 feidhme a bheith ag teacht le hAirteagal 290 agus le hAirteagal 291
 den Chonradh ar Fheidhmiú an Aontais Eorpaigh”.
 3.4.
 Cur i láthair an togra
 Airteagal 1 – Raon Feidhme
 Déanann Airteagal 1 teorainneacha
 an Rialacháin atá beartaithe a shainiú. Cuirtear i bhfios go soiléir san Airteagal
 seo gur do bhainisteoirí cistí a chomhlíonann tacar aonfhoirmeach de chritéir
 cháilíochta is infheidhme maidir le margú a gcistí caipitil fiontair ar fud an
 Aontais, agus dóibhsean amháin, atá an t-ainmniú 'Ciste Caipitil Fiontair
 Eorpach'. Ar an dóigh sin cuireann sé béim ar an gcuspóir an coincheap 'ciste
 caipitil fiontair incháilitheach' a shainiú go haonfhoirmeach, agus, trína
 bhíthin sin, margú rianúil na gcistí sin ar fud an Aontais a áirithiú.
 Airteagal 2 - Raon feidhme
 Sonraítear in Airteagal 2 go bhfuil
 feidhm ag an Rialachán seo maidir le bainisteoirí gnóthas comhinfheistíochta
 arna sainiú in Airteagal 3(b) den Rialachán seo, ar chuntar go bhfuil na
 bainisteoirí sin bunaithe san Aontas agus go bhfuil siad cláraithe le húdarás
 inniúil a Bhallstáit bhaile i gcomhréir le Treoir 2011/61/CE agus go
 mbainistíonn siad punanna de chistí caipitil fiontair cáilitheacha nach bhfuil
 na sócmhainní iontu atá á mbainistiú níos mó tairseach EUR 500 milliún.
 Airteagal 3 – Sainmhínithe
 Tá in Airteagal 3 na sainmhínithe
 riachtanacha lena sainítear raon feidhme an Rialacháin atá beartaithe.
 Sainítear coincheapa bunúsacha amhail an ciste caipitil fiontair cáilitheach,
 na huirlisí infheistíochta cáilitheacha spriocanna infheistíochta cáilitheacha.
 Go bunúsach, is éard is aidhm do na sainmhínithe sin teorann shoiléir a
 tharraingt idir ciste caipitil fiontair cáilitheach agus cistí infheistíochta
 eile nach bhfuil a straitéisí infheistíochta chomh speisialaithe céanna, mar
 shampla cothromas príobháideach.
 I gcomhréir leis
 an gcuspóir sainiú beacht a dhéanamh ar na cistí cáilitheacha a dtairbheoidh
 bainisteoir ciste caipitil de chearta an Rialacháin seo ina leith, tá coinníoll
 in Airteagal 3 mír (a) gurb éard a bheidh i gciste caipitil
 fiontair cáilitheach ciste a thiomnaíonn ar a laghad 70 % dá ranníocaíochtaí
 caipitil comhiomlána agus dá chaipiteal tiomanta neamhghlaoite
 d'infheistíochtaí in FMBanna a eisíonn ionstraimí cothromais nó
 cuasachothromais go díreach don infheisteoir caipitil fiontair ('spriocanna
 infheistíochta'). Ciallaíonn sé sin, mar shampla, nach mór costais oibríochtúla
 atá le muirear ar an gciste caipitil fiontair cáilitheach, arna chomhaontú sin
 leis na hinfheisteoirí, nach mór iad a íoc as an 30 % de ranníocaíochtaí
 caipitil tiomnaithe atá fanta.
 Tá sé tábhachtach a shoiléiriú go gcaithfidh
 an ciste caipitil fiontair na hionstraimí a fháil go díreach ón FBM eisiúna.
 Cosaint nach féidir déanamh dá huireasa is ea an fháil dhíreach sin ó tharla
 gurb é is aidhm léi dealú a dhéanamh idir cistí caipitil fiontair cáilitheacha
 agus an chatagóir mhór de chistí cothromais phríobháidigh (a thrádálann urrúis
 eisithe ar mhargaí tánaisteacha). Tá breis sainmhínithe in Airteagal 3 is
 gá chun an Rialachán atá beartaithe a chur chun feidhme.
 Airteagal 4 – Úsáid an ainmnithe
 'Ciste Caipitil Fiontair Eorpaigh'
 Tá in Airteagal 4 an prionsabal
 ríthábhachtach gurb iad na cistí a chomhlíonann na critéir aonfhoirmeacha a
 leagtar síos leis an Rialachán seo, agus iad sin amháin, atá i dteideal an t‐ainmniú
 'Ciste Caipitil Fiontair' a úsáid chun cistí caipitil fiontair a mhargú ar fud
 an Aontais.
 Airteagal 5 – Comhdhéanamh punainne
 Tá in Airteagal 5 foráil
 mhionsonrach maidir leis an gcineál comhdhéanaimh phunainne a bheidh ag Ciste
 Caipitil Fiontair Eorpach. Ina leith sin, tá rialacha
 aonfhoirmeacha in Airteagal 5 maidir le spriocanna infheistíochta cistí
 caipitil fiontair incháilitheacha, maidir le hurilisí infheistíochta
 incháilitheacha, agus maidir leis na teorainneacha ar an méid is féidir le
 ciste caipitil fiontair a nochtadh a mhéadú. D'fhonn solúbthacht
 áirithe a thabhairt do chistí caipitil fiontair cáilitheacha i dtaca le
 hinfheistíocht agus bainistiú leachtachta, cheadófaí trádáil thánaisteach suas
 go tairseach nach mó ná 30 % dá ranníocaíochtaí caipitil comhiomlána agus
 dá n-infheistíochtaí caipitil neamhghlaoite.
 Airteagal 6 – Infheisteoirí
 incháilitheacha
 Tá in Airteagal 6 forálacha
 mionsonraithe maidir leis na hinfheisteoirí atá i dteideal infheistiú i gcistí
 caipitil fiontair incháilitheacha. De réir an Airteagail seo, ní fhéadfar na
 cistí cáilitheacha a mhargú ach do na hinfheisteoirí sin atá aitheanta mar
 infheisteoirí gairmiúla i dTreoir 2004/39/CE. Níl sé ceadmhach margú
 d'infheisteoirí eile (e.g daoine aonair rachmasacha) ach amháin má thiomnaíonn
 siad ranníocaíocht EUR 100 000 ar a laghad don chiste agus má chloíonn an
 bainisteoir ciste le nósanna imeachta áirithe sa chaoi is go bhfuil an
 bainisteoir deimhin a dhóthain go bhfuil na hinfheisteoirí sin in ann cinntí
 infheistíochta a dhéanamh leo féin agus go dtuigeann siad na rioscaí atá i dtreis.
 Airteagal 7 – Rialacha iompraíochta
 agus seachaint coinbhleachtaí leasa
 Tá in Airteagal 7 prionsabail
 ghinearálta maidir le hiompraíocht an bhainisteora ciste caipitil fiontair, go
 háirithe agus é i mbun a chuid gníomhaíochtaí agus é ag plé le hinfheisteoirí.
 Airteagal 8 – Coinbhleachtaí leasa
 Tá in Airteagal 8 rialacha maidir
 le conas ba cheart don bhainisteoir ciste caipitil fiontair coinbhleachtaí
 leasa a láimhdeachas. Cuireann na rialacha seo ceangal ar an mbainisteoir na
 socruithe eagraíochtúla agus riaracháin is gá a dhéanamh d'fhonn a áirithiú go
 láimhseálfar coinbhleachtaí leasa mar is ceart.
 Airteagal 9 – Ceanglais eile
 eagraíochtúla
 Ceanglaíonn Airteagal 9 go mbeidh
 i dtólamh ag bainisteoirí cistí caipitil fiontair acmhainní daonna agus teicniúla
 leordhóthanacha agus a oiread cistí dílse is gá chun cistí caipitil fiontair
 cáilitheacha a bhainistiú mar is ceart.
 Airteagal 10 – Luacháil
 Baineann Airteagal 10 le luacháil
 sócmhainní ciste caipitil fiontair cháilithigh. Ba cheart rialacha ina leith
 sin a leagan síos i ndoiciméid reachtúla gach ciste caipitil fiontair
 cháilithigh. Airteagal 11 – Tuarascálacha Bliantúla
 Tá in Airteagal 11 rialacha maidir
 leis na tuarascálacha bliantúla ba cheart do bhainisteoirí cistí caipitil
 fiontair a thabhairt ar láimh i leith na gcistí caipitil fiontair cáilitheacha
 a bhainistíonn siad. Beidh cur síos sa tuarascáil ar chomdhéanamh phunanna an
 chiste agus ar ghníomhaíochtaí na bliana a chuaigh thart.
 Airteagal 12 – Faisnéis a nochtadh
 d'infheisteoirí
 Tá in Airteagal 12 na
 príomhcheanglais maidir le nochtadh atá ar bhainisteoirí ciste caipitil
 fiontair i dtaca le cistí caipitil fiontair cáilitheacha. Go háirithe, leagann
 na ceanglais sin amach oibleagáidí réamhchonarthacha maidir le nochtadh i dtaca
 le straitéis agus spriocanna infheistíochta an chiste cháilithigh, na
 hionstraimí infheistíochta a úsáidtear, faisnéis maidir le costais agus muirir
 ghaolmhara, agus próifíl riosca/luacha saothair na hinfheistíochta atá an ciste
 cáilitheach a thairiscint. Ina theannta sin tá faisnéis maidir leis an gcaoi a
 dhéantar luach saothair bhainisteoir an chiste caipitil fiontair a ríomh.
 Airteagal 13 – Maoirsiú
 D'fhonn a áirithiú go bhféadfaidh údarás
 inniúil an Bhallstáit bhaile maoirsiú a dhéanamh ar a mhéid atá an bainisteoir
 ciste caipitil fiontair ag comhlíonadh na gceanglas aonfhoirmeacha atá leagtha
 amach sa Rialachán seo, cuirfidh an bainisteoir ciste caipitil fiontair in iúl
 don údarás inniúil má tá rún atá aige cistí caipitil fiontair a mhargú faoin
 ainmniú 'Ciste Caipitil Fiontair Eorpach'. Soláthróidh an bainisteoir gach
 faisnéis is gá, lena n-áirítear faisnéis maidir leis na socruithe arna ndéanamh
 le bheith i gcomhréir leis an Rialacháin seo agus maidir leis na cistí atá rún
 aige a mhargú. Nuair atá an t-údarás inniúil sásta go bhfuil an fhaisnéis is gá
 go leor soláthraithe agus go bhfuil na socruithe oiriúnach chun na ceanglais
 atá leagtha amach sa Rialachán seo a chomhlíonadh, cláróidh sé an bainisteoir
 ciste caipitil fiontair. Beidh an clárú bailí i gcríoch iomlán an Aontais agus
 ligfidh sé don bhainisteoir ciste caipitil fiontair cistí caipitil fiontair
 cháilitheacha a mhargú faoin ainmniú 'Ciste Caipitil Fiontair Eorpach' a
 mhargú.
 Airteagal 14 – Faisnéis maidir le
 cistí caipitil fiontair cáilitheacha a thabhairt cothrom le dáta
 Tá in Airteagal 14 rialacháin
 maidir leis na cásanna inar gá faisnéis arna soláthar d'údarás inniúil an
 Bhallstáit bhaile a thabhairt cothrom le dáta.
 Airteagal 15 – Fógraí trasteorann
 Tá in Airteagal 15 cur síos ar an
 bpróiseas fógraí trasteorann idir na húdaráis maoirseachta inniúla, próiseas a
 gcuirtear tús leis ar chlárú do bhainisteoir ciste caipitil fiontair.
 Airteagal 16 – Bunachar sonraí an ÚEUM
 Cuireann Airteagal 16 de chúram ar
 an ÚEUM bunachar sonraí lárnach a choinneáil ina liostófar gach ciste caipitil
 fiontair cáilitheach atá cláraithe ar fud an Aontais.
 Airteagal 17 – Na húdaráis inniúla
 maoirsiú a dhéanamh
 Tá coinníoll in Airteagal 17 gurb
 é údarás inniúil an Bhallstáit bhaile a dhéanfaidh maoirsiú ar cheanglais an Rialacháin
 seo.
 Airteagal 18 – Cumhachtaí maoirseachta
 Tá sonraithe in Airteagal 18
 liosta de na cumhachtaí maoirseachta a bheidh ar fáil do na húdaráis inniúla
 d'fhonn a áirithiú go gcomhlíonfar na critéir aonfhoirmeacha dá bhforáiltear sa
 Rialachán seo.
 Airteagal 19 – Smachtbhannaí
 Tá in Airteagal 19 forálacha
 maidir le smachtbhannaí d'fhonn a áirithiú go bhforfheidhmeofar i gceart
 ceanglais an Rialacháin seo.
 Airteagal 20
 – Sárú ar phríomhfhorálacha
 Tá sonraithe in Airteagal 20 gurb
 é smachtbhanna ba cheart a chur i bhfeidhm as sáruithe ar phríomhfhorálacha an
 Rialacháin seo, e.g. na forálacha maidir le comhdhéanamh punainne,
 infheisteoirí incháilithe, agus úsáid an ainmnithe 'Ciste Caipitil Fiontair
 Eorpach', toirmeasc a chur ar úsáid an ainmnithe agus an bainisteoir ciste
 caipitil fiontair a bhaint den chlár.
 Airteagal 21 – Comhar maoirseachta
 Tá in Airteagal 21 rialacha maidir
 leis na húdaráis inniúla sna Ballstáit bhaile agus sna Ballstáit óstacha agus
 an ÚEUM faisnéis maidir le maoirsiú a mhalartú lena chéile.
 Airteagal 22 – Rúndacht ghairmiúil
 Tá in Airteagal 22 forálacha
 maidir leis an leibhéal rúndachta gairmiúla ar cheart feidhm a bheith aige
 maidir le gach údarás náisiúnta agus maidir leis an ÚEUM.
 Airteagal 23 – Coinníollacha maidir le
 cumhachtaí a thabhairt don Choimisiún
 Tá leagtha amach in Airteagal 23
 na coinníollacha faoina dtugtar de chumhacht don Choimisiún gníomhartha
 tarmligthe a ghlacadh.
 Airteagal 24 - Athbhreithniú
 Tá in Airteagal 24 clásail maidir
 leis an athbhreithniú ar an Rialachán atá beartaithe agus maidir le haon
 mholtaí a d'fhéadfadh a bheith ag an gCoimisiún é a athrú.
 4.
 IMPLEACHT BHUISÉADACH
 Níl aon impleachtaí buiséadacha ann.
 2011/0417 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le Cistí Caipitil Fiontair Eorpacha
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach[10],
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ón mBanc Ceannais
 Eorpach[11],
 Ag féachaint don tuairim ó Choiste Eacnamaíoch
 agus Sóisialta na hEorpa[12],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 Is gnách gurb é atá i gcaipiteal fiontair soláthar
 maoiniúcháin do ghnóthais beaga atá ag dul i gceann an tsaoil chorparádaigh
 agus a bhfuil móracmhainn fáis agus méadaíochta iontu. Ina theannta sin,
 cuireann caipiteal fiontair ar fáil do na gnóthais sin saineolas agus eolas,
 teagmhálacha gnó, cothromas branda agus comhairle straitéiseach. Trí bhíthin
 maoiniú agus comhairle a sholáthar do na gnóthais sin, déanann cistí caipitil
 fiontair fás eacnamaíoch a spreagadh, cruthú post a éascú, gnóthais nuálacha a
 threisiú, an t-infheistiú a dhéanann siad i dtaighde agus forbairt a mhéadú,
 agus fiontraíocht, nuálaíocht agus iomaíochas san Aontas a chothú.
 (2)
 Is gá creat coiteann a leagan síos maidir leis na
 rialacha i leith an t-ainmniú 'Ciste Caipitil Fiontair Eorpach' a úsáid, go
 háirithe i dtaca le comhdhéanamh phunann na gcistí a oibrítear faoin ainmniú
 sin, spriocanna infheistíochta incháilithe na gcistí sin, na huirlisí
 infheistíochta a fhéadfaidh siad a úsáid agus na catagóirí infheisteoirí atá
 incháilithe infheistiú a dhéanamh sna cistí sin, trí bhíthin rialacha
 aonfhoirmeacha a leagan síos ag leibhéal an Aontais. In éagmais creata choitinn
 den sórt sin, bheadh an baol ann go ndéanfadh na Ballstáit bearta ar an
 leibhéal náisiúnta nach mbeadh ag teacht lena chéile agus go mbeadh iarmhairt
 dhiúltach dhíreach aige sin ar dhea‐fheidhmiú an mhargaidh inmheánaigh
 agus go mbeadh sé ina chonstaic roimhe, toisc go mbeadh cistí caipitil fiontair
 a bheadh ó n-oibriú ar fud an Aontais faoi réir rialacha éagsúla i mBallstáit
 éagsúla. Ina theannta sin, d'fhéadfadh leibhéil éagsúla cosanta tomhaltóirí
 agus mearbhall maidir leis an infheistíocht atá i gceist le 'Ciste Caipitil
 Fiontair Eorpach' a theacht as ceanglais dhifriúla maidir le comhdhéanamh
 punann, spriocanna infheistíochta, agus infheisteoirí incháilithe. Ba cheart,
 leis, go mbeadh infheisteoirí in ann an infheistíocht atá i gceist le cistí
 caipitil fiontair éagsúla a chur i gcomparáid. Is gá deireadh a chur leis na
 mórbhacainní atá roimh chistí caipitil fiontair tiomsú airgid trasteorann a
 dhéanamh, saobhadh iomaíochta idir na cistí sin a sheachaint, agus cosc a chur
 ar bhacainní agus saobhadh den sórt sin a theacht chun cinn an athuair. Dá bhrí
 sin, is é Airteagal 114 den Chonradh ar Fheidhmiú an Aontais Eorpaigh an
 bunús dlí iomchuí, arna léirmhíniú i gcomhréir le cásdlí comhsheasmhach Chúirt
 Bhreithiúnais an Aontais Eorpaigh.
 (3)
 Is gá Rialachán Eorpach a ghlacadh lena mbunófar
 rialacha aonfhoirmeacha is infheidhme maidir le Cistí Caipitil Fiontair
 Eorpacha agus lena bhforchuirfear oibleagáidí comhfhreagracha ar bhainisteoirí
 na gcistí sin i ngach Ballstát ar mian leis caipiteal a thiomsú ar fud an
 Aontais trí bhíthin an t-ainmniú 'Ciste Caipitil Fiontair Eorpach' a úsáid. Ba
 cheart go n-áiritheodh na ceanglais sin go mbeidh muinín ag infheisteoirí a
 bheadh ag iarraidh infheistiú i gcistí caipitil fiontair.
 (4)
 Ach na ceanglais cháilíochta maidir le húsáid an
 ainmnithe 'Ciste Caipitil Fiontair Eorpach' a shainiú, d'fhéadfaí a áirithiú go
 mbeidh na ceanglais sin infheidhme go díreach maidir le bainisteoirí gnóthas
 comhinfheistíochta a chruinníonn cistí trí úsáid a bhaint as an ainmniú sin. D'áiritheodh
 sé sin coinníollacha aonfhoirmeacha maidir le húsáid an ainmnithe sin trí chosc
 a chur ar cheanglais dhifriúla náisiúnta de thoradh an Threoir a thrasuí.
 D'fhágfadh an Rialachán seo go mbeadh ar bhainisteoirí gnóthas
 comhinfheistíochta a úsáideann an t-ainmniú sin na rialacha céanna a leanúint
 ar fud an Aontais, rud a mhéadódh muinín infheisteoirí a bheadh ag iarraidh
 infheistiú i gcistí caipitil fiontair. Ina theannta sin laghdódh Rialachán an
 chastacht rialála atá ann agus na costais a bhíonn ar bhainisteoirí toisc go
 gcaithfidh siad rialacha difriúla náisiúnta maidir le cistí caipitil fiontar a
 chomhlíonadh, go háirithe i gcás na mbainisteoirí sin ar mian leo caipitil a
 thiomsú ar bhonn trasteorann. Bheadh Rialachán ina chuidiú saobhadh iomaíochta
 a dhíchur freisin.
 (5)
 D'fhonn an caidreamh idir an Rialachán seo agus na
 rialacha maidir le gnóthais chomhinfheistíochta agus a mbainisteoirí a
 shoiléiriú, is gá a bhunú nár cheart feidhm a bheith ag an Rialachán seo ach
 maidir le bainisteoirí gnóthas comhinfheistíochta, seachas gnóthas le haghaidh
 comhinfheistíochta in urrúis inaistrithe i gcomhréir le hAirteagal 1 de Threoir 2009/65/CE
 ó Pharlaimint na hEorpa agus ón gComhairle an 13 Iúil 2009 maidir le
 comhordú dlíthe, rialachán, agus forálacha riaracháin a bhaineann le gnóthais
 le haghaidh comhinfheistíochta in urrúis inaistrithe (GCUInna)[13]
 atá bunaithe san Aontas agus atá cláraithe leis an údarás inniúil ina mBallstát
 baile i gcomhréir le Treoir 2011/61/CE ó Pharlaimint na hEorpa agus ón
 gComhairle an 8 Meitheamh 2011 maidir le Bainisteoirí Cistí
 Infheistíochta Malartacha agus lena leasaítear Treoir 2003/41/CE agus Treoir 2009/65/CE
 agus Rialachán (CE) Uimh. 1060/2009 agus Rialachán (AE) 1095/2010[14]. Thairis sin, níor cheart feidhm a bheith aige
 ach maidir le bainisteoirí a bhainistíonn punanna de chistí caipitil fiontair
 cáilitheacha nach bhfuil iomlán na sócmhainní iontu atá á mbainistiú os cionn
 thairseach EUR 500 milliún. Chun ríomh na tairsí sin a chur i bhfeidhm, ba
 cheart an chumhacht chun gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh a tharmligean chuig an gCoimisiún
 i ndáil le ríomh na tairsí sin a shonrú. Agus na cumhachtaí sin á bhfeidhmiú
 aige, ba cheart don Choimisiún, d'fhonn a áirithiú go mbeidh na rialacha maidir
 le gnóthais infheistíochta comhsheasmhach, bearta a ghlac sé i gcomhréir le pointe (a)
 d'Airteagal 3(6) de Threoir 2011/61/CE a chur san áireamh.
 (6)
 I gcás nach mian le bainisteoirí gnóthas
 comhinfheistíochta an t-ainmniú 'Ciste Caipitil Fiontair Eorpach' a úsáid, níor
 cheart feidhm a bheith ag an Rialachán seo. Sna cásanna sin, ba cheart go
 leanfadh d'fheidhm a bheith ag na rialacha náisiúnta agus ag rialacha
 ginearálta an Aontais atá ann cheana.
 (7)
 Ba cheart a leagan síos leis an Rialachán seo
 rialacha aonfhoirmeacha maidir le céard is cistí caipitil fiontair cáilitheacha
 ann, go háirithe maidir leis na gnóthais punainne inar féidir cistí caipitil
 fiontair cáilitheacha a infheistiú agus na hionstraimí infheistíochta atá le
 húsáid. Tá gá leis sin chun líne teorann shoiléir a tharraingt idir ciste caipitil
 fiontair cáilitheach agus cistí infheistíochta malartacha nach bhfuil a
 straitéisí infheistíochta chomh speisialaithe céanna, mar shampla cothromas
 príobháideach.
 (8)
 D'fhonn an sprioc a bhaint amach na gnóthais
 chomhinfheistíochta a chumhdóidh an Rialachán seo a shainiú go soiléir agus
 d'fhonn a áirithiú go mbeidh siad dírithe ar chaipiteal a sholáthar do
 ghnóthais bheaga atá ag dul i gceann an tsaoil chorparáidigh, ba cheart an
 t-ainmniú 'Ciste Caipitil Fiontair Eorpach' a theorannú do na cistí sin a bhfuil
 ar a laghad 70 % dá ranníocaíochtaí caipitil comhiomlána agus dá
 chaipiteal tiomanta neamhghlaoite tiomnaithe d'infheistíochtaí i ngnóthais den
 sórt sin i bhfoirm ionstraimí cothromais nó cuasachothromais.
 (9)
 D'fhonn cosaint shár-riachtanach a chur ar bun a
 dhéanann dealú idir cistí caipitil fiontair cáilitheacha faoin Rialachán seo
 agus an chatagóir ghinearálta de chistí infheistíochta malartacha lena
 dtrádáiltear urrúis eisithe ar mhargaí tánaisteacha, is gá cistí caipitil
 fiontair cáilitheacha a theorannú d'infheistíochtaí in ionstraimí arna n‐eisiúint
 go díreach, agus dóibh sin amháin.
 (10)
 D'fhonn solúbthacht áirithe a thabhairt do
 bhainisteoirí cistí caipitil fiontair i dtaca le hinfheistiú agus bainistiú
 leachtachta a gcistí caipitil fiontair cáilitheacha, ba cheart trádáil
 thánaisteach a bheith ceadmhach suas go tairseach nach mó ná 30 % dá
 ranníocaíochtaí caipitil comhiomlána agus dá n-infheistíochtaí caipitil
 neamhghlaoite. Níor cheart sealúchas gearrthéarmach d'airgead tirim ná de
 choibhéisí airgid a chur san áireamh agus an teorainn sin á ríomh.
 (11)
 D'fhonn a áirithiú go mbeidh an t-ainmniú 'Ciste
 Caipitil Fiontair Eorpach' iontaofa so-aitheanta ag infheisteoirí ar fud an
 Aontais, ba cheart a bhunú leis an Rialachán seo nár ceart ach bainisteoirí
 cistí caipitil fiontair a chomhlíonann na critéir maidir le cáilíocht
 aonfhoirmeach arna leagan amach sa Rialachán seo a bheith incháilithe an t‐ainmniú
 'Ciste Caipitil Fiontair Eorpach' a úsáid agus cistí caipitil fiontair
 cáilitheacha a margú ar fud an Aontais.
 (12)
 D'fhonn a chinntiú go mbeidh próifíl leithleach
 inaitheanta ag cistí caipitil fiontair cáilitheacha a oireann dá gcuspóir, ba
 cheart rialacha aonfhoirmeacha a bheith ann maidir le comhdhéanamh na punainne
 agus maidir leis na teicnící infheistíochta atá ceadaithe i gcás na gcistí
 cáilitheacha sin.
 (13)
 D'fhonn a áirithiú nach mbeidh cistí caipitil
 fiontair cáilitheacha ina chúis le teacht chun cinn rioscaí sistéamacha agus
 d'fhonn a áirithiú go ndíreofar gníomhaíochtaí infheistíochta na gcistí sin ar
 thacaíocht a thabhairt do gnólachtaí cáilitheacha sa phunann, níor cheart
 iasacht ná giaráil ar leibhéal an chiste a bheith ceadmhach. Mar sin féin,
 ionas go bhféadfaidh an ciste riachtanais leachtacha urghnácha a chumhdach a
 d'fhéadfadh teacht chun cinn idir an glao ar chaipiteal tiomanta ó
 infheisteoirí agus an caipiteal a fháil iarbhír ina chuntais, ba cheart go
 mbeadh sé ceadmhach iasachtaí ghearrthéarmach a fháil.
 (14)
 D'fhonn a áirithiú go ndéanfar cistí caipitil
 fiontair cáilitheacha a mhargú d'infheisteoirí ag a bhfuil an t-eolas, an
 saineolas agus an acmhainn is gá chun na rioscaí a bhaineann leis na cistí seo
 a ghlacadh, agus d'fhonn muinín agus trusta infheisteoirí i gcistí caipitil
 fiontair cáilitheacha a choinneáil a ghabháil, ba cheart cosaintí sonracha áirithe
 a leagan síos. Dá bhrí sin, níor cheart cistí caipitil fiontair cáilitheacha a
 mhargú ach d'infheisteoirí ar cliaint ghairmiúla iad nó ar féidir caitheamh leo
 mar chliaint ghairmiúla faoi Threoir 2004/39/CE ó Pharlaimint na hEorpa
 agus ón gComhairle an 21 Aibreán 2004 maidir le margaí ionstraimí
 airgeadais lena leasaítear Treoir 85/611/CEE ón gComhairle agus Treoir 93/6/CEE
 ón gComhairle, agus Treoir 2002/12/CE ó Pharlaimint na hEorpa agus ón
 gComhairle agus lena n-aisghairtear Treoir 93/22/CEE ón gComhairle[15].
 Áirítear sa chatagóir sin bainisteoirí cistí caipitil fiontair a infheistíonn i
 gcistí caipitil fiontair. Mar sin féin, d'fhonn bonn infheisteoirí atá leathan
 a dhóthain bheith ann chun infheistíocht a dhéanamh i gcistí caipitil fiontair
 tá sé inmhianaithe rochtain a bheith ag infheisteoirí áirithe eile ar chistí
 caipitil fiontair cáilitheacha, lena n-áirítear daoine aonair a bhfuil
 glanfhiúchais ard acu. I gcás na n-infheisteoirí eile sin, áfach, ba cheart
 cosaintí sonracha a leagan síos d'fhonn a áirithiú nach ndéanfar cistí caipitil
 fiontair a mhargú ach d'infheisteoirí a bhfuil an phróifíl is gá acu na
 hinfheistíochtaí sin a dhéanamh. Ní áirítear ar na cosaintí sin margaíocht a
 dhéanamh trí phleananna coigiltis tréimhsiúla.
 (15)
 D'fhonn a áirithiú nach n-úsáidfidh ach
 bainisteoirí cistí caipitil a chomhlíonann critéir cháilíochta aonfhoirmeacha
 maidir lena iompraíocht ar an margadh an t-ainmniú 'Ciste Caipitil Fiontair
 Eorpach', ba cheart a bhunú leis an Rialachán seo rialacha maidir le hiompar
 gnó agus maidir leis an gcaidreamh idir an bainisteoir ciste caipitil fiontair
 agus a infheisteoirí. Ar an gcúis chéanna ba cheart coinníollacha
 aonfhoirmeacha a leagan síos sa Rialachán seo i dtaca le coinbhleachtaí leasa a
 bheith á láimhseáil ag na bainisteoirí sin. Ba cheart go gcuirfeadh na rialacha
 sin ceangal ar an mbainisteoir na socruithe eagraíochtúla agus riaracháin is gá
 a dhéanamh d'fhonn a áirithiú go láimhseálfar coinbhleachtaí leasa mar is
 ceart.
 (16)
 D'fhonn iontaofacht an ainmnithe 'Ciste Caipitil Fiontair
 Eorpach' a áirithiú, ba cheart critéir cáilíochta bheith sa Rialachán seo
 freisin maidir le heagrú an bhainisteora ciste caipitil fiontair. Dá bhrí sin,
 ba cheart a leagan síos leis an Rialachán seo ceanglais aonfhoirmeacha
 chomhréireacha maidir leis an ngá acmhainní leordhóthanacha daonna agus
 teicniúla, mar aon le cistí dílse chun dea-bhainistiú a dhéanamh ar chistí
 caipitil, a choimeád ar fáil seasta.
 (17)
 Is gá a áirithiú, chun críocha infheisteoirí a
 chosaint, go ndéanfar meastóireacht cheart ar shócmhainní cistí caipitil
 fiontair cáilitheacha. Ar an ábhar sin ba cheart rialacha maidir le luacháil
 sócmhainní bheith i ndoiciméid reachtúla cistí caipitil fiontair cáilitheacha.
 Ba cheart go n-áiritheodh sé sin iontaofacht agus trédhearcacht na luachála.
 (18)
 D'fhonn a áirithiú go ndéanfaidh na bainisteoirí
 cistí caipitil a úsáideann an t-ainmniú 'Ciste Caipitil Fiontair Eorpach', go
 ndéanfaidh siad léiriú leordhóthanach ar a gcuid gníomhaíochtaí, ba cheart
 rialacha aonfhoirmeacha maidir le tuarascálacha bliantúla a bhunú.
 (19)
 Is gá, chun críocha iontaofacht an ainmnithe 'Ciste
 Caipitil Fiontair Eorpach', in aigne na n‐infheisteoirí, nach n-úsáidfidh
 ach bainisteoirí cistí caipitil fiontair a bhfuil a mbeartas infheistíochta
 agus a spriocanna infheistíochta go hiomlán trédhearcach. Ba cheart a leagan
 amach sa Rialachán seo dá bhrí sin, rialacha aonfhoirmeacha maidir le ceanglais
 maidir le nochtadh nach mór don bhainisteoir cistí caipitil fiontair a
 chomhlíonadh i leith a infheisteoirí. Go háirithe, ba cheart oibleagáidí
 réamhchonarthacha maidir le nochtadh a bheith ann i dtaca le straitéis
 infheistíochta agus spriocanna na gcistí caipitil infheistíochta cáilitheacha,
 na hionstraimí infheistíochta a úsáidtear, faisnéis maidir le costais agus
 maidir le muirir ghaolmhara, agus próifíl riosca/luaíochta na hinfheistíochta
 atá an ciste cáilitheach a thairiscint. D'fhonn ardleibhéal trédhearcachta a
 áirithiú, ba cheart faisnéis maidir leis an gcaoi a ríomhtar luach saothair
 bhainisteoir an chiste caipitil fiontair a bheith ar áireamh sna ceanglais sin
 maidir le nochtadh freisin.
 (20)
 D'fhonn a áirithiú go ndéanfar maoirseacht
 éifeachtach ar cheanglais aonfhoirmeacha an Rialacháin seo, déanfaidh údarás
 inniúil an Bhallstáit bhaile maoirseacht ar an gcaoi a bhfuil bainisteoir an chiste
 caipitil ag comhlíonadh na gceanglas aonfhoirmeach atá leagtha amach sa
 Rialachán seo. Chuige sin, an bainisteoir ciste caipitil fiontair cháilithigh
 ar mian leis a gcistí cáilitheacha a mhargú faoin ainmniú 'Ciste Caipitil
 Fiontair Eorpach', ba cheart dó a Bhallstát baile a chur ar an eolas maidir
 lena bhfuil beartaithe aige. Ba cheart don údarás inniúil an bainisteoir ciste
 caipitil fiontair a chlárú má tá gach faisnéis is gá soláthraithe agus má tá
 socruithe oiriúnacha ar bun chun ceanglais an Rialacháin seo a chomhlíonadh. Ba
 cheart an clárú sin bheith bailí ar fud an Aontais.
 (21)
 D'fhonn a áirithiú go ndéanfar maoirseacht
 éifeachtach ar chomhlíonadh na gcritéar aonfhoirmeach atá leagtha amach sa
 Rialachán seo, ba cheart rialacha bheith sa Rialachán seo maidir leis na cúinsí
 inar gá an fhaisnéis a sholáthraítear don údarás inniúil sa Bhallstát baile a
 thabhairt cothrom le dáta.
 (22)
 Chun maoirseacht éifeachtach ar cheanglais an
 Rialacháin seo a dhéanamh, ba cheart nós imeachta a leagan síos ann maidir leis
 na húdaráis inniúla maoirseachta fógraí trasteorann a thabhairt dá chéile, nós
 imeachta a gcuirfí tús leis ar chlárú don bhainisteoir ciste caipitil fiontair
 ina Bhallstát baile.
 (23)
 D'fhonn coinníollacha trédhearcacha a áirithiú do
 mhargú cistí caipitil cáilitheacha ar fud an Aontais, ba cheart a chur de
 chúram ar an Údarás Eorpach Urrús agus Margaí (ÚEUM) bunachar sonraí lárnach a
 chothabháil ina liostófaí gach ciste caipitil fiontair cáilitheach atá
 cláraithe i gcomhréir leis an Rialachán seo.
 (24)
 D'fhonn a áirithiú go ndéanfar maoirseacht
 éifeachtach ar na critéir aonfhoirmeacha atá bunaithe sa Rialachán seo, ba
 cheart a leagan síos ann liosta de na cumhachtaí maoirseachta a bheidh ag an
 údarás inniúil.
 (25)
 D'fhonn forfheidhmiú ceart a áirithiú, ba cheart
 smachtbhannaí bheith sa Rialachán seo as na forálacha ríthábhachtacha dá chuid
 a shárú, mar atá na rialacha maidir le comhdhéanamh punann, maidir le cosaintí
 a bhaineann le céannacht infheisteoirí cáilitheacha, agus maidir leis an ainmniú
 'Ciste Caipitil Fiontair Eorpach' gan a bheith á úsáid ach ag bainisteoirí
 cistí caipitil fiontair. Ba cheart a bhunú gurb é toradh atá ar shárú na
 bhforálacha ríthábhachtacha sin toirmeasc ar a chur úsáid an ainmnithe agus an
 bainisteoir ciste caipitil fiontair a bhaint den chlár.
 (26)
 Ba cheart faisnéis maoirseachta a mhalartú idir na
 húdaráis inniúla sna Ballstáit bhaile agus sna Ballstáit óstacha agus an ÚEUM.
 (27)
 Chun comhar rialála éifeachtach a bhaint amach idir
 na heintitis a bhfuil sé de chúram orthu maoirseacht a dhéanamh ar chomhlíonadh
 na gcritéar aonfhoirmeach atá leagtha amach sa Rialachán seo, is gá ardleibhéal
 rúndachta gairmiúla a chur i bhfeidhm maidir le gach údarás náisiúnta rialála
 ábhartha agus maidir leis an ÚEUM.
 (28)
 Ba cheart go n-áiritheodh caighdeáin theicniúla maidir
 le seirbhísí airgeadais comhchuibhiú comhsheasmhach agus ardleibhéal
 maoirseachta ar fud an Aontais. Ós rud é gur comhlacht é an ÚEUM a bhfuil
 saineolas an-speisialaithe aige, b’éifeachtúil agus b’iomchuí ullmhú
 dréachtchaighdeán rialála agus cur chun feidhme, nach mbeadh roghanna beartais
 ag baint leo, a chur de chúram ar an ÚEUM, lena gcur faoi bhráid an
 Choimisiúin.
 (29)
 Ba cheart a thabhairt de chumhacht don Choimisiún
 caighdeáin theicniúla cur chun feidhme a ghlacadh trí bhíthin gníomhartha cur
 chun feidhme de bhun Airteagal 291 den Chonradh ar Fheidhmiú an Aontais
 Eorpaigh agus i gcomhréir le hAirteagal 15 de Rialachán (AE) Uimh.
 1095/2010 ó Pharlaimint na hEorpa agus ón gComhairle an 24 Samhain 2010
 lena mbunaítear Údarás Eorpach Maoirseachta (tÚdarás Eorpach Urrús agus Margaí)
 a lena leasaítear Cinneadh Uimh. 716/2009/CE agus lena n-aisghairtear Cinneadh
 2009/77/CE ón gCoimisiún[16]. Ba cheart dréachtú
 caighdeán teicniúil cur chun feidhme maidir le formáid agus modh an nós
 imeachta fógra dá dtagraítear in Airteagal 15 a chur de chúram ar an ÚEUM.
 (30)
 D'fhonn na ceanglais atá leagtha amach sa Rialachán
 seo a shonrú, ba cheart a tharmligean chuig an gCoimisiún an chumhacht
 gníomhartha a ghlacadh i gcomhréir le hAirteagal 290 den Chonradh ar
 Fheidhmiú an Aontais Eorpaigh a fhad a bhaineann leis na modhanna atá le húsáid
 chun an tairseach dá dtagraítear sa Rialachán seo a ríomh agus faireachán a
 dhéanamh uirthi, agus a fhad a bhaineann le sonrú a dhéanamh ar na cineálacha
 coinbhleachtaí leasa a chaithfidh bainisteoirí cistí caipitil fiontair a
 sheachaint agus na bearta atá le déanamh chuige sin. Tá sé ríthábhachtach go
 ndéanfaidh an Coimisiún comhairliúcháin iomchuí le linn a chuid oibre
 ullmhúcháin, comhairliúchán le saineolaithe san áireamh.
 (31)
 Ba cheart don Choimisiún a áirithiú, agus
 gníomhartha tarmligthe á n-ullmhú agus á dtarraingt suas aige, go ndéanfar
 doiciméid ábhartha a tharchur go comhuaineach, go tráthúil agus go hiomchuí
 chuig Parlaimint na hEorpa agus chuig an gComhairle.
 (32)
 Ceithre bliana ar a mhéad tar éis an dáta a bheidh
 feidhm leis, ba cheart athbhreithniú a dhéanamh ar an Rialachán seo d'fhonn an
 forás atá tagtha ar an margadh caipitil fiontair a chur san áireamh. Ar bhonn
 an athbhreithnithe sin, ba cheart don Choimisiún tuarascáil a chur faoi bhráid
 Pharlaimint na hEorpa agus faoin gComhairle agus, más iomchuí, ba cheart
 athruithe a dhéanamh ar an reachtaíocht.
 (33)
 Urramaíonn an Rialachán seo na cearta bunúsacha
 agus cloíonn sé leis na prionsabail a aithnítear i gCairt an Aontais Eorpaigh
 um Chearta Bunúsacha, lena n-áirítear an ceart go n-urramófaí an saol
 príobháideach agus saol an teaghlaigh (Airteagal 7) agus an tsaoirse chun
 gnó a dhéanamh (Airteagal 16).
 (34)
 Le Treoir 95/46 ó Pharlaimint na hEorpa agus
 ón gComhairle an 24 Deireadh Fómhair 1995 maidir le daoine aonair a
 chosaint i dtaca le próiseáil sonraí pearsanta agus maidir le saorghluaiseacht
 sonraí den sórt sin[17], déantar rialú ar an
 bpróiseáil sonraí pearsanta a dhéantar sna Ballstáit i gcomhthéacs an
 Rialacháin seo agus faoi mhaoirseacht údarás inniúil na mBallstát, na húdaráis
 neamhspleácha phoiblí arna n-ainmniú ag na Ballstáit go háirithe. Le Rialachán
 (AE) Uimh. 45/2001 ó Pharlaimint na hEorpa agus ón gComhairle an
 18 Nollaig 2000 maidir le daoine aonair a chosaint i ndáil leis an
 bpróiseáil sonraí pearsanta a dhéanann institiúidí agus comhlachtaí an AE agus
 maidir le saorghluaiseacht sonraí den sórt sin[18], déantar rialú
 ar an bpróiseáil sonraí pearsanta a dhéanann an ÚEUM laistigh de chreat an
 Rialacháin seo agus faoi mhaoirseacht an Mhaoirseora Eorpaigh ar Chosaint
 Sonraí.
 (35)
 Ba cheart an Rialachán seo bheith gan dochar do
 chur i bhfeidhm rialacha státchabhair maidir le cistí caipitil fiontair
 cáilitheacha.
 (36)
 Ní féidir leis na Ballstáit cuspóir an Rialacháin
 seo, eadhon coinníollacha cur chun feidhme aonfhoirmeacha a chur i bhfeidhm
 maidir le margú cistí caipitil fiontair cáilitheacha, a bhaint amach go
 leordhóthanach. Dá bhrí sin, féadfaidh an tAontas bearta a ghlacadh i gcomhréir
 le prionsabal na coimhdeachta mar atá leagtha amach in Airteagal 5 den
 Chonradh ar an Aontas Eorpach. I gcomhréir le prionsabal na comhréireachta,
 arna leagan amach san Airteagal sin, foráiltear sa Rialachán seo maidir le
 córas simplí clárúcháin do bhainisteoirí cistí caipitil fiontair; ar an dóigh
 sin tá lánairde tugtha ar an ngá atá le cothromaíocht idir, sa chéad chás de,
 sábháilteacht agus iontaofacht an ainmnithe 'Ciste Caipitil Fiontair Eorpach',
 agus os a choinne sin, oibriú éifeachtach an mhargaidh cistí caipitil fiontair
 agus an costas a chuireann sé ar gheallsealbhóirí an mhargaidh sin. Ní théann
 an Rialachán seo thar a bhfuil riachtanach chun an cuspóir sin a bhaint amach.
 TAR ÉIS AN RIALACHÁN SEO A
 GHLACADH:
 CAIBIDIL I
 ÁBHAR, RAON FEIDHME AGUS SAINMHÍNITHE
 Airteagal 1
 Leagann an Rialachán seo síos coinníollacha aonfhoirmeacha
 do bhainisteoirí gnóthas comhinfheistíochta ar mian leo an t-ainmniú 'Ciste
 Caipitil Fiontair Eorpach' a úsáid mar aon leis na coinníollacha maidir le
 gnóthais chomhinfheistíochta a mhargú faoin ainmniú sin san Aontas, ag
 rannchuidiú, ar an dóigh sin, le dea-fheidhmiú an mhargaidh inmheánaigh.
 Leagann sé síos freisin rialacha aonfhoirmeacha maidir le cistí caipitil
 fiontair cáilitheacha a mhargú d'infheisteoirí incháilithe ar fud an Aontais,
 maidir le comhdhéanamh punann cistí caipitil fiontair cáilitheacha, maidir leis
 na hionstraimí agus na teicnící infheistíochta incháilitheacha atá le húsáid ag
 na cistí caipitil fiontair cáilitheacha agus maidir le heagrú, iompraíocht agus
 trédhearcacht bainisteoirí cistí caipitil fiontair a mhargaíonn cistí caipitil
 fiontair cáilitheacha ar fud an Aontais.
 Airteagal 2
 1.
 Tá feidhm ag an Rialachán seo maidir le
 bainisteoirí gnóthas comhinfheistíochta arna sainiú i bpointe (b) d'Airteagal 3
 atá bunaithe san Aontas agus atá faoi réir clárú le húdaráis inniúla a mBallstáit
 bhaile i gcomhréir le pointe (a) d'Airteagal 3(3) de Threoir 2011/61/CE,
 ar chuntar go mbainistíonn na bainisteoirí sin punanna de chistí caipitil
 fiontair cáilitheacha nach bhfuil na sócmhainní iontu atá á mbainistiú níos mó
 ná tairseach EUR 500 milliún, nó i gcás Ballstát nach é an Euro a
 n-airgeadra oifigiúil, a chomhluach sin san airgeadra náisiúnta ar dháta teacht
 i bhfeidhm an Rialacháin seo.
 2.
 Agus an tairseach dá dtagraítear i mír 1 á
 ríomh acu, ní bheidh ar bhainisteoirí gnóthas comhinfheistíochta a bhainistíonn
 cistí seachas cistí caipitil fiontair cáilitheacha na sócmhainní atá á
 mbainistiú sna cistí eile sin a chomhiomlánú.
 3.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 23, gníomhartha ina
 sonrófar na modhanna chun an tairseach dá dtagraítear i mír 1 den Airteagal
 seo a ríomh agus na modhanna chun faireachán leanúnach a dhéanamh ar an
 gcomhlíonadh sin.
 Airteagal 3
 Chun críocha an
 Rialacháin seo, tá feidhm ag na sainmhínithe seo a leanas:
 (a)
 ciallaíonn 'ciste caipitil fiontair cáilitheach'
 gnóthas comhinfheistíochta a infheistíonn ar a laghad 70 % dá
 ranníocaíochtaí caipitil comhiomlána agus dá chaipiteal tiomanta neamhghlaoite
 i sócmhainní a cháilíonn mar infheistíochtaí;
 (b)
 ciallaíonn 'gnóthas comhinfheistíochta' gnóthas a
 thiomsaíonn caipitil ó roinnt infheisteoirí d'fhonn é a infheistiú i gcomhréir
 le beartas sainithe infheistíochta ar mhaithe leis na hinfheisteoirí sin, agus
 nach bhfuil údarú ag teastáil lena aghaidh de bhun Airteagal 5 de Threoir 2009/65/CE;
 (c)
 ciallaíonn 'infheistíochtaí cáilitheacha'
 ionstraimí cothromais nó ionstraim cuasachothromais:
 (i) arna n-eisiúint ag punann cháilitheach
 agus arna bhfáil go díreach ag an gciste caipitil fiontair ón ngnóthas punainne
 cáilitheach, nó
 (ii) arna n-éisiúnt ag gnóthas punainne
 cáilitheach mar mhalairt ar urrúis chothromais arna n‐eisiúint ag an ngnóthas
 punainne cáilitheach, nó
 (iii) arna n-eisiúint ag gnóthas ar
 fochuideachta faoi úinéireacht tromlaigh a ghnóthas punainn agus a fhaigheann an
 ciste caipitil fiontair cáilitheach mar mhalairt ar ionstraim cothromais arna
 heisiúint ag an ngnóthas punainne cáilitheach;
 (d)
 ciallaíonn 'gnóthas punainne cáilitheach' gnóthas
 nach bhfuil liostaithe, tráth a dhéanann an ciste caipitil fiontair cáilitheach
 infheistíocht, ar mhargadh rialáilte arna shainiú i bpointe (14) d'Airteagal 4(1)
 de Threoir 2004/39/CE agus a bhfuil níos lú ná 250 duine fostaithe aige
 agus a bhfuil láimhdeachas bliaintúil nach mó ná EUR 50 milliún nó clár
 comhordaithe nach mó ná EUR 43 milliún aige agus nach gnóthas
 comhinfheistíochta é féin.
 (e)
 ciallaíonn 'cothromas' leas úinéireachta i
 ngnóthas, i bhfoirm scaireanna nó i bhfoirm cineál eile rannpháirteachais i
 gcaipiteal an ghnóthais phunainne cháilithigh, arna n-eisiúint do na hinfheisteoirí;
 (f)
 ciallaíonn 'cuasacothromas' aon ionstraim a bhfuil
 a fháltas bunaithe den chuid is mó ar bhrabúis nó caillteanais an ghnóthais
 phunainne cháilithigh agus atá neamhurraithe i gcás mainneachtana;
 (g)
 ciallaíonn 'margú' aonaid nó scaireanna de chiste
 caipitil fiontair a bhainistíonn bainisteoir ciste caipitil fiontair a
 thairiscint go díreach nó go hindíreach d'infheisteoirí a bhfuil sainchónaí
 orthu nó oifig chláraithe acu san Aontas, nó iad a láithriú go díreach nó go
 hindíreach leo, ar thionscnamh an bhainisteora sin nó thar a cheann;
 (h)
 ciallaíonn 'caipiteal tiomnaithe' aon tiomantas a
 chuireann ceangal ar dhuine leas sa chiste caipitil fiontair a cheannach nó
 ranníocaíochtaí caipitil a dhéanamh leis an gciste caipitil fiontair;
 (i)
 ciallaíonn 'bainisteoir ciste caipitil fiontair'
 duine dlítheanach arb é a ghnó rialta ar a laghad ciste caipitil fiontair
 amháin a bhainistiú;
 (j)
 ciallaíonn 'Ballstát Baile' an Ballstát ina bhfuil
 an bainisteoir ciste caipitil fiontair bunaithe nó ina bhfuil a oifig
 chláraithe aige;
 (k)
 ciallaíonn 'Ballstát óstach' an Ballstát, seachas
 an Ballstát baile, ina ndéanann an bainisteoir ciste caipitil fiontair cistí
 caipitil fiontair a mhargú i gcomhréir leis an Rialachán seo;
 (l)
 ciallaíonn 'údarás inniúil' an t-údarás inniúil a
 ainmníonn an Ballstát baile, le bearta dlí nó bearta rialála, chun bainisteoirí
 gnóthas comhinfheistíochta dá dtagraítear i mír 1 d'Airteagal 2 a
 chlárú.
 CAIBIDIL II
 COINNÍOLLACHA MAIDIR LE hÚSÁID AN AINMNITHE 'CISTE CAIPITIL FIONTAIR EORPACH'
 Airteagal 4
 Bainisteoirí cistí caipitil fiontair a
 chomhlíonann na ceanglais atá leagtha amach sa Chaibidil seo, beidh siad i
 dteideal an t-ainmniú 'Ciste Caipitil Fiontair Eorpach' a úsáid chun cistí
 caipitil fiontair cáilitheacha a mhargú san Aontas.
 Airteagal 5
 1.
 Agus é ag fáil sócmhainní seachas infheistíochtaí
 cáilitheacha, áiritheoidh an bainisteoir ciste caipitil fiontair nach ndéanfar
 níos mó ná 30 % de ranníocaíochtaí caipitil comhiomlána ná de chaipiteal
 tiomanta neamhghlaoite an chiste a úsáid chun sócmhainní seachas ionstraimí
 cáilitheacha a fháil; ní chuirfear san áireamh sealúchas gearrthéarmach
 d'airgead tirim ná de choibhéisí airgid agus an teorainn sin á ríomh.
 2.
 Ní dhéanfaidh bainisteoir an chiste caipitil
 fiontair iasachtaí a fháil, oibleagáidí fiachais a eisiúint, ná ráthaíochtaí a
 thabhairt, ar leibhéal an chiste caipitil fiontair cháilithigh, ná ní úsáidfidh
 sé, ar leibhéal an chiste caipitil fiontair cháilithigh, aon mhodh a mhéadóidh
 ar a nochta atá an ciste, is cuma cé acu a dhéanfar sin trí airgead nó urrúis a
 thógáil ar iasacht, suíomhanna díorthach a ghlacadh nó trí aon mhodh eile.
 3.
 Ní bheidh feidhm ag an toirmeasc atá leagtha amach
 i mír 2 maidir le hiasachtaí a fháil go ceann téarma neamh‐inathnuaite
 nach faide ná 120 lá féilire chun leachtacht a sholáthar idir glao ar
 chaipiteal tiomnaithe ó infheisteoirí agus an caipiteal sin a fháil.
 Airteagal 6
 Ní dhéanfaidh bainisteoirí cistí caipitil
 fiontair aonaid agus scaireanna na gcistí caipitil fiontair cáilitheacha a
 mhargú ach d'infheisteoirí a mheastar bheith ina gcliaint ghairmiúla i
 gcomhréir le Roinn I d'Iarscríbhinn II de Threoir 2004/39/CE nó
 d'infheisteoirí a fhéadfar, ar iarratas, caitheamh leo mar a bheadh cliaint
 ghairmiúla ann i gcomhréir le Roinn I d'Iarscríbhinn II de Threoir 2004/39/CE,
 nó d'infheisteoirí eile sna cásanna seo a leanas:
 (a)
 tugann na hinfheisteoirí sin gealltanas ar a laghad
 EUR 100 000 a infheistiú;
 (b)
 deir na hinfheisteoirí eile sin i scríbhinn, i
 ndoiciméad ar leith ón gconradh atá le tabhairt i gcrích maidir leis an
 ngealltanas infheistíocht a dhéanamh, go bhfuil siad ar an eolas maidir leis na
 rioscaí a bhaineann leis an ngealltanas nó maidir leis an infheistíocht atá
 beartaithe;
 (c)
 déanann an bainisteoir cistí caipitil fiontair
 measúnú ar shaineolas, taithí agus eolas an infheisteora, gan talamh slán a
 dhéanamh de gurb ionann an t-eolas atá ag an infheisteoir agus an t-eolas atá
 ag na daoine atá liostaithe i Roinn I d'Iarscríbhinn II de Threoir 2004/39/CE;
 (d)
 tá bainisteoir an chiste caipitil fiontair deimhin
 a dhóthain, i bhfianaise chineál an ghealltanais nó na hinfheistíochta atá
 beartaithe, go bhfuil an t-infheisteoir in ann a gcuid cinntí infheistíochta
 féin a dhéanamh agus na rioscaí atá i gceist a thuiscint agus go bhfuil
 gealltanas den chineál atá i dtrácht oiriúnach don infheisteoir sin;
 (e)
 dearbhaíonn an bainisteoir ciste caipitil fiontair
 i scríbhinn go bhfuil an measúnú dá dtagraítear i bpointe (c) déanta aige
 agus go bhfuil na coinníollacha atá leagtha amach i bpointe (d)
 comhlíonta.
 Airteagal 7
 Maidir leis na cistí caipitil fiontair a bhainistíonn
 siad, déanfaidh bainisteoirí cistí caipitil fiontair an méid seo a leanas:
 (a)
 a gcuid gníomhaíochtaí a dhéanamh leis an scil,
 leis an gcúram agus leis an dúthracht is iomchuí;
 (b)
 beartais agus nósanna imeachta iomchuí a chur i
 bhfeidhm le cosc a chur ar mhíchleachtais a bhféadfaí a bheith ag súil leis go
 réasúnach go ndéanfaidís difear do leasanna infheisteoirí agus do na gnóthais
 phunainne cháilitheacha;
 (c)
 a gcuid gnó a dhéanamh sa tslí is go ndéanfar leas
 an chiste caipitil fiontair cháilithigh atá siad a bhainistiú agus leas na
 ndaoine a d'infheistigh iontu, agus iontaofacht an mhargaidh, a chur chun cinn;
 (d)
 ardleibhéal de dhícheall cuí a dhéanamh agus na
 hinfheistíochtaí sna gnóthais phunainne cháilitheacha á roghnú agus faireachán
 leanúnach á dhéanamh orthu;
 (e)
 beidh eolas agus tuiscint leordhóthanach acu ar na
 gnóthais phunainne cháilitheacha a ndéanann siad infheistíocht iontu.
 Airteagal 8
 1.
 Sainaithneoidh bainisteoirí cistí caipitil fiontair
 coinbhleachtaí leasa agus seachnóidh siad iad, agus i gcás nach féidir iad a
 sheachaint, bainisteoidh siad iad agus déanfaidh siad faireachán orthu agus, i
 gcomhréir le mír 4, nochtfaidh siad iad d'fhonn a áirithiú nach ndéanfar dochar
 do leas na gcistí caipitil fiontair cáilitheacha ná dóibh siúd a d'infheistigh
 iontu, agus d'fhonn a áirithiú go gcaithfear go cothrom leis na cistí caipitil
 fiontair a bhainistíonn siad;
 2.
 Go háirithe, sainaithneoidh an bainisteoir ciste
 caipitil fiontair coinbhleachtaí leasa a d'fhéadfadh teacht chun cinn idir:
 (a)
 bainisteoirí cistí caipitil fiontair, na daoine sin
 a dhéanann i ndáiríre gnó an bhainisteora ciste caipitil fiontair, fostuithe nó
 aon duine a rialaíonn go díreach nó go hindíreach an bainisteoir ciste caipitil
 fiontair nó atá á rialú go díreach nó go hindíreach aige, agus an ciste
 caipitil fiontair cáilitheach a bhainistíonn na bainisteoirí cistí caipitil
 fiontair nó iad siúd a d'infheistigh sna cistí caipitil fiontair cáilitheacha
 sin;
 (b)
 an ciste caipitil fiontair cáilitheach nó na
 hinfheisteoirí sa chiste caipitil fiontair cáilitheach sin, agus ciste caipitil
 fiontair cáilitheach eile a bhainistíonn an bainisteoir ciste caipitil fiontair
 céanna nó na hinfheisteoirí sa chiste caipitil fiontair cáilitheach eile.
 3.
 Déanfaidh bainisteoirí cistí caipitil fiontair
 socruithe riaracháin éifeachtacha a choinneáil ar bhun agus a chur i bhfeidhm
 d'fhonn na ceanglais atá leagtha amach i mír 1 agus i mír 2 a
 chomhlíonadh.
 4.
 Déanfar nochtadh coinbhleachtaí leasa dá
 dtagraítear i mír 1 a chur in iúl i gcás nach leor na socruithe
 eagraíochtúla atá déanta ag an mbainisteoir cistí caipitil fiontair chun
 coinbhleachtaí leasa a shainaithint, a chosc, a bhainistiú agus faireachán a
 dhéanamh orthu, nach leor iad d'fhonn a áirithiú, le muinín réasúnach, go
 gcoscfar an baol go ndéanfar díobháil do leas infheisteoirí. Déanfaidh
 bainisteoirí cistí caipitil fiontair cineál ginearálta nó cúiseanna na
 gcoinbhleachtaí leasa a nochtadh go soiléir d'infheisteoirí roimh dóibh gnó a
 dhéanamh thar a gceann.
 5.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 23 á sonrú na nithe seo a
 leanas:
 (a)
 na cineálacha coinbhleachtaí leasa dá dtagraítear i
 mír 2 den Airteagal seo;
 (b)
 na bearta atá bainisteoirí cistí caipitil fiontair
 ceaptha a dhéanamh, i dtaca le struchtúir agus nósanna imeachta eagraíochtúla
 agus riaracháin d'fhonn coinbhleachtaí leasa a chosc, a bhainistiú, a nochtadh
 agus faireachán a dhéanamh orthu.
 Airteagal 9
 Beidh cistí leordhóthanacha ag bainisteoirí
 cistí caipitil fiontair agus úsáidfidh siad acmhainní daonna agus teicniúla atá
 leordhóthanach iomchuí de réir mar is gá chun na cistí caipitil fiontair
 cáilitheacha a bhainistiú.
 Airteagal 10
 Déanfar rialacha maidir le luacháil sócmhainní
 a leagan síos i ndoiciméid reachtúla an chiste caipitil fiontair cháilithigh.
 Airteagal 11
 1.
 Déanfaidh an bainisteoir ciste caipitil fiontair
 tuarascáil bhliantúil a chur ar fáil d'údarás inniúil an Bhallstáit bhaile do
 gach ciste caipitil fiontair cáilitheach atá á bhainistiú, tráth nach déanaí sé
 mhí tar éis dheireadh na bliana airgeadais. Beidh tuairisc sa tuarascáil ar
 chomdhéanamh phunanna an chiste caipitil fiontar cháilithigh agus ar
 ghníomhaíochtaí na bliana a chuaigh thart. Beidh cuntais airgeadais iniúchta an
 chiste caipitil fiontar cháilithigh ann freisin. Ullmhófar é i gcomhréir le
 caighdeáin tuairiscithe atá ann cheana agus leis na téarmaí a chomhaontaigh an
 bainisteoir ciste caipitil fiontair agus na hinfheisteoirí. Déanfaidh an
 bainisteoir ciste caipitil fiontair an tuarascáil a chur ar fáil
 d'infheisteoirí arna iarraidh sin dóibh. Féadfaidh bainisteoirí cistí caipitil
 fiontair agus infheisteoirí teacht ar chomhaontú eatarthu féin breis nochta a
 dhéanamh.
 2.
 I gcás ina bhfuil ceangal ar an mbainisteoir ciste
 caipitil fiontair tuarascáil airgeadais bhliantúil a phoibliú i gcomhréir le Treoir 2004/109/CE
 ó Pharlaimint na hEorpa agus ón gComhairle[19] i dtaca leis an
 gciste caipitil fiontair cáilitheach, féadfar an t‐eolas dá dtagraítear i
 mír 1 den Airteagal seo a sholáthar ar leith nó ina chuid bhreise den
 tuarascáil airgeadais bhliantúil.
 Airteagal 12
 1.
 Déanfaidh bainisteoirí cistí caipitil fiontair a
 gcuid infheisteoirí a chur ar an eolas i leith na nithe seo a leanas ar a
 laghad roimh do na hinfheisteoirí sin cinneadh infheistíochta a dhéanamh:
 (a)
 céannacht an bhainisteora ciste caipitil fiontair
 agus céannacht aon tsoláthróra seirbhíse a dhéanann an bainisteoir ciste
 caipitil fiontair conradh leis i dtaca le bainistiú a dhéanamh ar an gciste
 caipitil fiontair, agus tuairisc ar a gcuid dualgas;
 (b)
 tuairisc ar an straitéis infheistíochta agus ar
 chuspóirí an chiste caipitil fiontair cháilithigh, lena n-áirítear tuairisc ar
 na cineálacha gnóthas punainne cáilitheach agus ar na sócmhainní eile inar
 féidir an ciste caipitil fiontair infheistiú, na teicnící is féidir a úsáid,
 agus ar aon srianta infheistíochta infheidhme.
 (c)
 tuairisc ar phróifíl riosca an chiste caipitil
 fiontair cháilithigh agus ar aon rioscaí a bhaineann leis na sócmhainní a
 d'fhéadfadh an ciste infheistiú iontu nó leis na teicnící infheistíochta a
 d'fhéadfaí a úsáid;
 (d)
 tuairisc ar nós imeachta luachála an chiste
 chaipitil fiontair cháilithigh agus ar an modheolaíocht praghsála a úsáidtear
 chun na sócmhainní a luacháil, lena n‐áirítear na modhanna a úsáidtear
 chun na gnóthais phunainne cháilitheacha a luacháil;
 (e)
 tuairisc ar an gcaoi a ndéantar luach saothair
 bhainisteoir an chiste caipitil fiontair a ríomh;
 (f)
 tuairisc ar gach táille, muirear agus speansas agus
 ar na híosmhéideanna díobh sin a íocann na hinfheisteoirí go díreach nó go
 hindíreach;
 (g)
 i gcás ina bhfuil sé ar fáil, feidhmíocht stairiúil
 an chiste caipitil fiontair cháilithigh;
 (h)
 tuairisc ar na nósanna imeachta trína bhféadfaidh
 an ciste caipitil fiontair cáilitheach a straitéis infheistíochta nó a bheartas
 infheistíochta, nó an dá rud, a athrú.
 2.
 I gcás ina bhfuil ceangal ar an gciste caipitil
 fiontair cáilitheach réamheolaire a fhoilsiú i gcomhréir le Treoir 2003/71/CE
 ó Pharlaimint na hEorpa agus ón gComhairle[20] nó i gcomhréir
 leis an dlí náisiúnta maidir leis an gciste caipitil fiontair cáilitheach,
 féadfar an t‐eolas dá dtagraítear i mír 1 den Airteagal seo a
 sholáthar ar leith nó ina chuid bhreise den réamheolaire.
 CAIBIDIL III
 MAOIRSEACHT, COMHAR RIARACHÁIN
 Airteagal 13
 1.
 Bainisteoirí cistí caipitil fiontair a bhfuil sé
 beartaithe acu an t-ainmniú 'Ciste Caipitil Fiontair Eorpach' a úsáid chun a
 gcuid cistí caipitil fiontair cáilitheacha a úsáid, cuirfidh siad sin in iúl
 d'údarás inniúil a mBallstáit bhaile agus soláthróidh siad an fhaisnéis seo a
 leanas:
 (a)
 céannacht an duine a dhéanann i ndáiríre cistí
 caipitil fiontair cháilitheacha a bhainistiú;
 (b)
 céannacht na gcistí caipitil fiontair cáilitheacha
 a ndéanfar a n-aonaid nó a scaireanna a mhargú, agus straitéisí infheistíochta
 na gcistí sin;
 (c)
 faisnéis maidir leis na socruithe a rinneadh chun
 ceanglais Chaibidil II a chomhlíonadh;
 (d)
 liosta de na Ballstáit a bhfuil sé beartaithe ag an
 mbainisteoir ciste caipitil fiontair gach ciste caipitil fiontair cáilitheach a
 mhargú iontu.
 2.
 Ní chláróidh údarás inniúil an Bhallstáit bhaile an
 bainisteoir ciste caipitil fiontair mura a bhfuil sé sásta:
 (a)
 go bhfuil an fhaisnéis a cheanglaítear faoi mhír 1
 iomlán:
 (b)
 go bhfuil na socruithe arna gcur in iúl i gcomhréir
 le pointe (c) de mhír 1 oiriúnach d'fhonn ceanglais Chaibidil II a
 chomhlíonadh.
 3.
 Beidh an clárú bailí i gcríoch iomlán an Aontais
 agus ligfidh sé do bhainisteoirí cistí caipitil fiontair cistí caipitil
 fiontair cháilitheacha a mhargú faoin ainmniú 'Ciste Caipitil Fiontair Eorpach'
 ar fud an Aontais.
 Airteagal 14
 Déanfaidh an bainisteoir ciste caipitil
 fiontair údarás inniúil an Bhallstáit bhaile a bhfuil sé beartaithe aige margú
 a dhéanamh ann a chur ar an eolas:
 (a)
 maidir le haon chiste caipitil fiontair cáilitheach
 nua atá ann;
 (b)
 maidir le ciste caipitil fiontair cáilitheach atá
 ann cheana i mBallstát agus nár luadh sa liosta dá dtagraítear i bpointe (d)
 d'Airteagal 13(1).
 Airteagal 15
 1.
 A luaithe a chláróidh bainisteoir ciste caipitil
 fiontair, déanfaidh údarás inniúil an Bhallstáit bhaile é sin a chur in iúl do
 na Ballstáit atá luaite i gcomhréir le pointe (d) d'Airteagal 13 (1)
 agus don tÚdarás Eorpach Urrús agus Margaí (ÚEUM).
 2.
 An Ballstát óstach atá luaite i gcomhréir le pointe (d)
 d'Airteagal 13(1), ní fhorchuirfidh sé ar an mbainisteoir ciste caipitil
 fiontair atá cláraithe i gcomhréir le hAirteagal 13 aon cheanglais ná
 nósanna imeachta riaracháin i dtaca lena gcistí caipitil fiontair cáilitheacha
 a mhargú, ná ní cheanglóidh siad aon fhormheas ina leith an mhargaithe sin sula
 rachfar ina bhun.
 3.
 D'fhonn coinníollacha aonfhoirmeacha a áirithiú do
 chur chun feidhme an Airteagail seo, ullmhóidh an ÚEUM dréacht-chaighdeáin
 theicniúla chur chun feidhme chun formáid an fhógra a chinneadh.
 4.
 Cuirfidh an ÚEUM na dréachtchaighdeáin theicniúla
 cur chun feidhme sin faoi bhráid an Choimisiúin faoin [an dáta le cur isteach].
 5.
 Tugtar cumhacht don Choimisiún na caighdeáin
 theicniúla cur chun feidhme dá dtagraítear i mír 3 den Airteagal seo a ghlacadh
 i gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1095/2010.
 Airteagal 16
 Coinneoidh an ÚEUM ar bun bunachar sonraí
 lárnach a mbeidh rochtain ag an bpobal air ar an idirlíon, bunachar ina
 liostófar gach bainisteoir ciste caipitil fiontair atá cláraithe san Aontas i
 gcomhréir leis an Rialachán seo.
 Airteagal 17
 Déanfaidh údarás inniúil an Bhallstáit bhaile
 maoirseacht ar chomhlíonadh na gceanglas atá leagtha amach sa Rialachán seo.
 Airteagal 18
 Beidh ag na húdaráis inniúla, i gcomhréir leis
 an dlí náisiúnta, gach cumhacht maoirseachta agus imscrúdaithe is gá chun a
 bhfeidhmeanna a fheidhmiú. Beidh sé de chumhacht acu go háirithe:
 (a)
 rochtain a iarraidh ar dhoiciméad ar bith i bhfoirm
 ar bith, agus cóip den doiciméad sin a ghlacadh nó a thógáil;
 (b)
 ceangal a chur ar an mbainisteoir ciste caipitil
 fiontair faisnéis a sholáthar gan mhoill;
 (c)
 ceangal a chur ar aon duine a bhaineann le
 gníomhaíochtaí an bhainisteora ciste caipitil fiontair nó le gníomhaíochtaí an
 chiste caipitil fiontair cháilithigh faisnéis a sholáthar;
 (d)
 cigireachtaí réamhfhógartha nó gan a bheith
 réamhfhógartha ar an láthair a dhéanamh;
 (e)
 ordú a eisiúint d'fhonn a áirithiú go gcomhlíonfaidh
 bainisteoir ciste caipitil fiontair ceanglais an Rialacháin seo agus nach
 iompróidh sé féin arís ar bhealach a d'fhéadfadh a bheith ina shárú ar an
 Rialachán seo.
 Airteagal 19
 1.
 Leagfaidh na Ballstáit síos na rialacha maidir leis
 na bearta agus na smachtbhannaí riaracháin is infheidhme i leith sáruithe ar
 fhorálacha an Rialacháin seo agus glacfaidh siad na bearta uile is gá d’fhonn a
 áirithiú go gcuirfear i bhfeidhm iad. Na bearta agus na smachtbhannaí dá
 bhforáilfear, beidh siad éifeachtach, comhréireach agus athchomhairleach.
 2.
 Faoin [24 mhí tar éis theacht i bhfeidhm an
 Rialacháin seo] tabharfaidh na Ballstáit fógra don Choimisiún agus don ÚEUM
 maidir leis na rialacha dá dtagraítear sa chéad mhír. Tabharfaidh siad fógra
 don Choimisiún agus don ÚEUM gan mhoill maidir le haon leasú a dhéanfar orthu.
 Airteagal 20
 1.
 Déanfaidh údarás inniúil an Bhallstáit bhaile na
 bearta oiriúnacha dá dtagraítear i mír 2 i gcás nach ndéanann bainisteoir
 ciste caipitil fiontair na nithe seo a leanas:
 (a)
 na ceanglais a bhfuil feidhm acu maidir le
 comhdhéanamh punainne a chomhlíonadh, de shárú ar Airteagal 5;
 (b)
 an ciste caipitil fiontair cáilitheach a mhargú
 d'infheisteoirí incháilithe, de shárú ar Airteagal 6;
 (c)
 clárú le húdarás inniúil a Bhallstáit bhaile, de
 shárú ar cheanglais Airteagal 13.
 2.
 Sna cásanna dá dtagraítear i mír 1, déanfaidh
 údarás inniúil an Bhallstáit bhaile na bearta seo a leanas, de réir mar is
 iomchuí:
 (a)
 toirmeasc a chur ar úsáid an ainmnithe 'Ciste
 Caipitil Fiontair Eorpach' i gcás margú chiste caipitil fiontair cáilitheach
 amháin nó níos mó de chuid an bhainisteora ciste caipitil fiontair.
 (b)
 an bainisteoir ciste caipitil fiontair a bhaint den
 chlár.
 3.
 Déanfaidh údarás inniúil an Bhallstáit bhaile
 údaráis inniúla an Bhallstáit óstaigh atá luaite i gcomhréir le pointe (d)
 d'Airteagal 13 (1) a chur ar an eolas maidir le baint an bhainisteora
 ciste caipitil fiontair den chlár dá dtagraítear i mír 2 den Airteagal seo.
 4.
 Maidir leis an gceart ciste caipitil fiontair
 amháin nó níos mó a mhargú faoin ainmniú 'Ciste Caipitil Fiontair Eorpach' san
 Aontas, éagfaidh sé le héifeacht láithreach amhail ó dháta theacht i bhfeidhm
 chinneadh an údaráis inniúil dá dtagraítear i bpointe (a) nó (b) de mhír
 2.
 Airteagal 21
 1.
 Comhoibreoidh na húdaráis inniúla agus an ÚEUM le
 chéile aon uair is gá chun críocha a gcuid dualgas féin a dhéanamh faoin
 Rialachán seo.
 2.
 Malartóidh siad gach faisnéis agus doiciméad is gá
 chun sáruithe ar an Rialacháin seo a aithint agus a leigheas.
 Airteagal 22
 1.
 Gach duine a oibríonn nó a d'oibrigh do na húdaráis
 inniúla nó don ÚEUM, mar aon le hiniúchóir agus saineolaithe faoi Threoir na
 n-údarás inniúil, tá siad faoi réir cheanglas na hoibleagáide maidir le
 rúndacht ghairmiúil. Aon fhaisnéis rúnda a fhaigheann na daoine sin agus iad i
 mbun a gcuid dualgas, ní sceithfidh siad í d'aon duine ná d'aon údarás, seachas
 i bhfoirm achoimre nó i bhfoirm chomhiomláin ionas nach bhféadfar aon bhainisteoir
 ciste caipitil fiontair ná ciste caipitil fiontair cáilitheach ar leith a
 aithint, gan dochar do chásanna a chumhdaíonn an dlí coiriúil ná d'imeachtaí
 dlí arna dtionscnamh faoin Rialacháin seo.
 2.
 Ní chuirfear aon bhac ar údaráis inniúla na
 mBallstát ná ar an ÚEUM faisnéis a mhalartú i gcomhréir leis an Rialachán seo
 ná le dlí eile de chuid an Aontais is infheidhme maidir le bainisteoirí cistí
 caipitil fiontair agus cistí caipitil fiontair cáilitheacha.
 3.
 I gcás ina bhfaigheann údaráis inniúla agus an ÚEUM
 faisnéis rúnda i gcomhréir le mír 2, ní fhéadfaidh siad í a úsáid ach nuair atá
 siad i mbun a gcuid dualgas agus chun críocha imeachtaí riaracháin agus
 breithiúnacha.
 CAIBIDIL IV
 FORÁLACHA IDIRTHRÉIMHSEACHA AGUS CRÍOCHNAITHEACHA
 Airteagal 23
 1.
 Tugtar de chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san Airteagal
 seo.
 2.
 Is go ceann tréimhse ceithre bliana tar éis dáta
 teacht i bhfeidhm an Rialacháin seo a dhéanfar an tarmligean cumhachta dá
 dtagraítear i mír 3 d'Airteagal 2 agus i mír 5 d'Airteagal 8 a
 thabhairt don Choimisiún. Déanfaidh an Coimisiún tuarascáil maidir le
 tarmligean na cumhachta a ullmhú tráth nach déanaí ná sé mhí roimh
 dheireadh na tréimhse ceithre bliana sin. Beidh sé intuigthe go ndéanfar
 tréimhsí comhfhaid a chur leis an tarmligean cumhachta, ach amháin má chuireann
 Parlaimint na hEorpa nó an Chomhairle ina choinne sin trí mhí roimh dheireadh
 gach tréimhse.
 3.
 Féadfaidh Parlaimint na hEorpa nó an Chomhairle an
 chumhacht dá dtagraítear i mír 3 d'Airteagal 2 agus i mír 5 d'Airteagal 8
 a chúlghairm tráth ar bith. Déanfaidh cinneadh cúlghairme deireadh a chur le
 tarmligean na cumhachta atá sonraithe sa chinneadh sin. Beidh éifeacht aige ón
 lá tar éis fhoilsiú an chinnidh in Iris Oifigiúil an Aontais Eorpaigh nó
 ag dáta níos déanaí a shonrófar ann. Ní dhéanfaidh sé difear do bhailíocht aon
 ghníomhartha tarmligthe atá i bhfeidhm cheana féin.
 4.
 A luaithe a ghlacfaidh sé gníomh tarmligthe,
 tabharfaidh an Coimisiún fógra ina leith go comhuaineach do
 Pharlaimint na hEorpa agus don Chomhairle.
 5.
 Ní thiocfaidh gníomh tarmligthe arna ghlacadh de
 bhun mhír 3 d'Airteagal 2 ná mhír 5 d'Airteagal 8 i bhfeidhm ach
 amháin mura ndéanfaidh Parlaimint na hEorpa ná an Chomhairle agóid ina choinne
 laistigh de thréimhse dhá mhí ó fhógra faoin ngníomh sin a thabhairt do
 Pharlaimint na hEorpa agus don Chomhairle nó más rud é, sula dtéann an tréimhse
 sin in éag, go gcuirfidh Parlaimint na hEorpa agus an Chomhairle araon in iúl
 nach ndéanfaidh siad agóid ina choinne. Cuirfear dhá mhí leis an tréimhse sin
 ar thionscnamh Pharlaimint na hEorpa nó na Comhairle.
 Airteagal 24
 1.
 Ceithre bliana ar a laghad tar éis dáta teacht i
 bhfeidhm an Rialacháin seo, déanfaidh an Coimisiún athbhreithniú ar an
 Rialachán seo. Mar chuid den athbhreithniú sin déanfar suirbhé ginearálta ar
 fheidhmiú rialacha an Rialacháin seo agus ar an taithí a fuarthas á gcur i
 bhfeidhm, lena n-áirítear:
 (c)
 an méid úsáide a bhain bainisteoirí cistí caipitil
 fiontair as an ainmniú 'Ciste Caipitil Fiontair Eorpach' sna Ballstáit éagsúla,
 ar bhonn intíre nó trasteorann;
 (d)
 raon feidhme an Rialacháin seo, lena n-áirítear an tairseach
 EUR 500 milliún.
 2.
 Tar éis dó dul i gcomhairle leis an ÚEUM cuirfidh
 an Coimisiún an tuarascáil sin faoi bhráid Pharlaimint na hEorpa agus na
 Comhairle agus, más gá, beidh togra reachtach ag gabháil léi.
 Airteagal 25
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm leis amhail ón 22 Iúil 2013, ach amháin i gcás mhír 3
 d'Airteagal 2 agus mhír 5 d'Airteagal 8; beidh feidhm acu sin amhail
 ó dháta teacht i bhfeidhm an Rialacháin seo.
 Beidh an Rialachán seo ina cheangal
 go huile agus go hiomlán agus infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 [1] De réir an tsuirbhé is déanaí ón
 mBanc Ceannais Eorpach dúirt os cionn 50 % de na FBManna sa limistéar Euro
 a bhí sa sampla a tógadh gur tháinig méadú ar na rátaí úis a mhuirearaigh na
 bainc agus go ndeachaigh na coinníollacha creidmheas i ndéine a chuireann na
 bainc i bhfeidhm maidir le hiasachtaí a thabhairt do FBManna.
 [2] Sa suirbhé deireanach a eisíodh
 (09/2010–02/2011), arna dhéanamh ag an mBanc Ceannais Eorpach agus arna
 mhionsaothrú i gcomhar leis an gCoimisiún Eorpaigh, maidir leis an rochtain atá
 ag FMBanna ar mhaoiniú i limistéar an Euro, dúirt timpeall is 15 % de
 FMBanna gurbh é "rochtain ar mhaoiniú" an fhadhb ba mhó a bhí ag
 déanamh ciotaí dóibh, rud a bhí mar an gcéanna sna suirbhéanna a rinneadh
 roimhe sin. http://www.ecb.europa.eu/pub/pdf/other/accesstofinancesmallmediumsizedenterprises201104en.pdf?b704f6b228e071bea9507d7569412805
 [3] Foinse: Meastacháin 2011 an European Private Equity and Venture Capital
 Association (EVCA).
 [4] http://ec.europa.eu/europe2020/index_en.htm, (an 3
 Márta 2010); tá an rud céanna de chuspóir freisin ag an tionscnamh 'Aontas
 Nuálaíochta', http://ec.europa.eu/research/innovation-union/index_en.cfm?pg=keydocs
 (an 6 Deireadh Fómhair 2010).
 [5] http://ec.europa.eu/internal_market/smact/docs/20110413-communication_en.pdf
 (an 13 Aibreán 2011).
 [6] http://ec.europa.eu/commission_2010-2014/president/news/speeches-statements/pdf/20111012communication_roadmap_en.pdf
 [7] Clúdaíonn caipiteal riosca trí
 chineál maoinithe: (i) infheistiú
 neamfhoirmiúil a dhéanann 'infheisteoirí tráthúla' (business angels);
 (ii) caipiteal fiontair; (iii) stocmhargaí arb iad FBManna agus comhlachtaí
 ardfháis a speisialtacht.
 [8] Tuarascáil deiridh 2003 an Phlean
 Gníomhaíochta maidir le Caipiteal Riosca: http://ec.europa.eu/internal_market/securities/riskcapital/index_en.htm.
 [9] http://ec.europa.eu/internal_market/investment/venture_capital_en.htm
 [10] IO C , , lch. .
 [11] IO C ... lch. .
 [12] IO C , , lch. .
 [13] IO L 302, 17.11.2009, lch. 32.
 [14] IO L 174, 1.7.2007, lch. 1.
 [15] IO L 145, 30.4.2004, lch.1.
 [16] IO L 331, 15.12.2010, lch. 84.
 [17] IO L 281, 23.11.1995 lch. 31.
 [18] IO L 8, 12.1.2001, lch. 1.
 [19] IO L 390, 31.12.2004, lch. 38.
 [20] IO L 345, 31.12.2003, lch. 64.


type: wikipedia

text:
1978. aasta (MCMLXXVIII) oli 20. sajandi 78. aasta.
 Sündmused maailmas
 Jaanuar
 ...
 Veebruar
 ...
 Märts
 16. märts – Punaste Brigaadide sissid röövisid Itaalia peaministri Aldo Moro, nõudes kõigi kommunistidest vangide vabastamist.
 Aprill
 9. aprill – asutati Eesti Sõjaveteranide Ühing Rootsis, esimeheks valiti Jüri Remmelgas.
 Mai
 5. mai – Eurovisiooni lauluvõistluse võitis Iisrael lauluga "A-Ba-Ni-Bi".
 13. mai – Basaglia seaduse vastuvõtmisega algas psühhiaatriline reform Itaalias.
 Juuni
 ...
 Juuli
 ...
 August
 ...
 September
 11. september – Viimane inimene (Briti fotograaf Janet Parker) suri rõugetesse.
 Oktoober
 23. oktoober – avati Armeenia ja Eesti rahva sõpruse monument
 November
 3. november – Dominikaani Vabariik iseseisvus.
 Detsember
 ...
 Sündmused Eestis
 30. jaanuar – A. H. Tammsaare 100. sünniaastapäeva tähistamine UNESCO raames. Tallinnas avatakse kirjaniku monument, mis kujuneb vabamõtlejate kogunemispaigaks.
 3. veebruar – Tallinnas avati uus Dünamo tennisehall.
 9. märts – kinnitati nende maa-asulate nimekiri, millel arvati olevat arendamisperspektiivi; nimekiri sisaldas 125 küla ja 118 alevikku.
 13. aprill – võeti vastu Eesti NSV uus konstitutsioon.
 25. mai – Tallinnas suri Eesti NSV Ülemnõukogu Presiidiumi esimees Artur Vader.
 31. mai – Kirikukogu valis EELK peapiiskopiks Tallinna praosti Edgar Hargi, kes õnnistatakse ametisse 31. oktoobril.
 26. juuli – EKP Keskkomitee I sekretäriks määrati Karl Vaino.
 27. september – arreteerimiskatsel hukkus Eesti viimaseks Teise maailmasõja järgseks metsavennaks peetav August Sabbe (1909–1978)
 Oktoobris hakkas ilmuma nõukogudevastane ajaleht Poolpäevaleht. Ajaleht suleti 1979. aasta jaanuaris.
 28. november – Tõnis Kint ülendas kõik elusolevad Vabadussõjast osavõtnud sõdurid ja allohvitserid lipnikeks ja ohvitserid ühe astme kõrgemale viimasest ülendamisest, kuni koloneli auastmeni.
 19. detsember – EKP Keskkomitee kinnitas salajase otsuse "Vene keele omandamise ja õpetamise edasisest täiustamisest".
 24. detsember – toimus Tartu üliõpilaste meeleavaldus-rongkäik. Rongkäik algas Julius Kuperjanovi haualt Raadi kalmistult ja lõppes Raekoja platsil.
 Sellest aastast algas 1982. aastani kestnud varasemast intensiivsem venestamine.
 Halbade ilmastikuolude tõttu on põllumajandussaagid väikesed. Selle tõttu on ka valik poelettidel kasin.
 Sündinud
 14. jaanuar – Shawn Crawford, USA kergejõustiklane
 29. jaanuar – Bronwyn Thompson, austraalia kergejõustiklane
 29. jaanuar – Martin Schmitt, saksa suusahüppaja
 2. veebruar – Andres Mähar, eesti näitleja
 12. veebruar – Silver Meikar, eesti poliitik
 27. veebruar – Emelie Öhrstig, rootsi murdmaasuusataja
 22. märts – Björn Lind, rootsi murdmaasuusataja
 2. aprill – Chiel Warners, hollandi kergejõustiklane
 6. mai – Riitta Liisa Lassila, soome murdmaasuusataja
 18. mai – Ricardo Carvalho, portugali jalgpallur
 15. juuni – Wilfred Bouma, hollandi jalgpallur
 20. juuni – Frank Lampard, inglise jalgpallur
 24. juuni – Pantelís Kafés, kreeka jalgpallur
 30. juuni – Miroslav Klose, saksa jalgpallur
 23. august – Kobe Bryant, ameerika korvpallur
 26. august – Hestrie Cloete, Lõuna-Aafrika Vabariigi kergejõustiklane
 6. september – Peeter Helme, eesti publitsist ja ajaloolane
 13. september – Janek Kalda, eesti jalgpallur
 7. oktoober – Lauri Leis, eesti kolmikhüppaja
 10. november – Peter Larsson, rootsi murdmaasuusataja
 7. detsember – Shiri Appleby, ameerika näitleja
 23. detsember – Estella Warren, Kanada modell ja näitleja
 29. detsember – Angelo Taylor, USA kergejõustiklane
 Surnud
 8. aprill – Robert Raid, eesti kirjanik
 25. aprill – Eero Liives, eesti helilooja
 24. juuni – Robert Charroux, prantsuse kirjanik
 7. september – Keith Moon, Briti rokkbändi The Who trummar
 12. november – Maria Laidoner, Eesti pianist ja klaveriõpetaja
 20. november – Giorgio de Chirico, itaalia maalikunstnik
 8. detsember – Golda Me'ir, Iisraeli poliitik
 20. detsember – René Chaloult, Kanada poliitik
 Nobeli auhinnad
 füüsika – Pjotr Kapitsa, Arno Allan Penzias, Robert Woodrow Wilson
 keemia – Peter Mitchell
 meditsiin – Werner Arber, Daniel Nathans, Hamilton Smith
 kirjandus – Isaac Bashevis Singer
 rahu – Mohamed Anwar Al-Sadat ja Menaẖem Begin
 majandus – Herbert Simon
 Viited
 1978


type: caselaw

jurisdiction: EU

text:
9.2.2008
 DA
 Den Europæiske Unions Tidende
 C 37/22
 Kendelse afsagt af Retten i Første Instans den 5. december 2007 — Schering-Plough mod Kommissionen og EMEA
 (Sag T-133/03) (1)
 (Annullationssøgsmål - delvis afvisning - søgsmålsinteresse - sagens genstand bortfaldet - ufornødent at træffe afgørelse)
 (2008/C 37/32)
 Processprog: engelsk
 Parter
 Sagsøger: Schering-Plough Ltd (Bruxelles, Belgien) (ved avocats G. Berrisch og P. Bogaert)
 Sagsøgte: Kommissionen for De Europæiske Fællesskaber (ved H. Støvlbæk og M. Shotter, som befuldmægtigede) og Det Europæiske Lægemiddelagentur (EMEA) (først ved N. Khan, som befuldmægtiget, bistået af solicitor C. Sherliker, derefter ved C. Sherliker og barrister T. Eicke)
 Intervenient til støtte for sagsøgeren: European Federation of Pharmaceutical Industries and Associations (EFPIA) (Genève, Schweiz) (ved avocats N. Rampal, U. Zinsmeister og D. Waelbroeck)
 Sagens genstand
 Påstand om annullation af EMEA's beslutning af 14. februar 2003 om afslag på at foretage en såkaldt kategori I-ændring af benævnelsen for lægemiddelformen »lyophilisat oral« fra »Allex 5 mg oral lyophilisate« til »Allex Reditabs 5 mg oral lyophilisate«.
 Konklusion
 1)
 Sagen afvises, for så vidt som den er anlagt mod Det Europæiske Lægemiddelagentur (EMEA).
 2)
 Det er ufornødent at træffe afgørelse, for så vidt som sagen er anlagt mod Kommissionen.
 3)
 EMEA bærer sine egne omkostninger.
 4)
 Schering-Plough Ltd bærer sine egne omkostninger og betaler omkostningerne afholdt af Kommissionen.
 (1) EUT C 171 af 19.7.2003.